Susa bandako infiltratua:\nmarixor.— amandre ipuietako pertsonaiarik ezagunenetakoa, Cinderella, Cendrillon, Cenicienta. Neskame esateko modu bat, beraz. Aipamena (Jose Arratibel-en kontu zaharretatik hartua): "Otza kentzeko eta pixka bat legortzeko, sukaldean su ondoan jartzen zan, ta an buruari azka egiñaz, zorriren bat aura eramango bazukean bezala egiten zuan. Orrela ikustean, etxeko bi alabek eta neskameek parre egiten zioten. Berak ez entzuna egiten zuan eta zerbait gorra ote zan edo, Marixor deitzen asi zitzaizkion, ta andik aurrera bestela ez zioten deitzen: Marixor gora eta Marixor bera (...) Bazkal ondoren, Marixor antzarreri begira zegoala, betiko emakume xaar ura gertuatu zitzaion esanez: —Gaur erriko pestak eta, zertan zaude emen pestara, dantza egitera joan gabe? —Neretzako ez dago dantzarik —erantzun zion Marixorrek, burua makurtu eta begietatik negar malkoak botaaz."\npairadura.— sofrimendua. Esate baterako: "Marixorren pairadura haundia zen, ezen ezin baitzuen maiorazkuarekin dantza egitera joaterik ahal". Gaur eguneko huritan, sarritan ikus liteke neskametxo bat —andre señorak bederatzitarako itzultzeko agindu diola eta— bere lantokiaren ezkaratzean nobioarengandik agurtzen. Seguru pairamena duela, seguru ez zaiola atsegin astebeteko bakardaderantz gidatuko duen aszentsore hori hartzea.\nperfidious.— gaiztoa, zitala, traidorea. Amandre ipui eta komikietan irauten duen hitza.\ndandelion.— printze baten izena. Horretzaz gain, kardanbera, dent de lion, belatzetan txit ugaria den kolore beilegiko lorea. Haizea eman ezkero mila izpitan desegiten den borla xuri-gris bat ematen du udaberritan (lumatu egiten dela, esan genezake). Borla hoik partaide izaten dira umeteriaren jostaketetan (herri ttikitako umeteriaren jostaketetan, noski). Izpiak —ilaunak, euskaraz— izartxoen antza dute, eta hegaletan ibiltzen dira (nork ez du ilaun bat bere leiho aurretik pasatzen ikusi?). Fellini-ren Amacord filma ilaun —vilano— hoien etorrerarekin hasten da.\nleihatu.— saiatu, bermatu, ahalegindu.\nprimula.— lore bat, more kolorekoa sarritan.\neri gartzelatua.— eri kartzelatua (BN-haz) : gravemente enfermo, gravement malade.\nsalako leihorat. — aipamena:\n"Aizpa jaunts ezazu arrauba xuria\nnik ere jauntsiren dit zaia berdia\ningoiti horra duzu zure senar geia\nbotzik kita ezazu zure sor-etxia\nKlara, zuaza orai salako leihora\nipar ala hegua denez jakitera\niparra baldin bada, goraintzi Salari\nene korpitzaren xerka jin dadila sarri\nAma juanen gira oro alkarreki\nbihotza kargaturik, begiak bustirik\neta zure alaba tunban ehortzirik".\naienatu.— urrundu, urrutiratu (baina aieneka, noski).\nekiaren zantzutik.— eguzkiaren seinalea. Lehenengo argi txintarekin jaiki zara eta paseuan zabiltzala eguzkiaren arrasto bat sumatzen duzu itzaletan zegoen malda batean: "Hara, ba diagu eguzkiaren zantzua" esan zenezaioke lagun hartu duzun txakurrari.\nlerratu.— xuabeki joan, nolabait.\npausatu.— pasatzen dena ezta pausatzen, ezta gelditzen.\nbad boy.— kanta baten izena, mutil (edo galai) gaiztoa.\nbuztina.— lur moeta bat, aukeran beltza, lur gizena, etxekoandreek tarrotarako erabiltzen dutena.\nmarixor punituaren pairaduraz, oh perfidious dandelion\nlehiatzen da primula (eri gartzelatua) salako leihorat\nEta esan genezake: ez naiz aienaturen ekiaren zantzutik\nezta lerratuko ere itzal bioleta horretan pausatzeraino\nBaina zu ez ba zatoz (oh bad boy) bakardadean hilen da\npetaloak binaka bildurik, buztinaren abantailak galduta


Kapitainaren hitzak Madrilgo peñentzat | Athletic Club\nHasieraAlbisteakKapitainaren hitzak Madrilgo peñentzat\nKapitainaren hitzak Madrilgo peñentzat\nIker Muniainek Madrilgo Erkidegoan dauden hamalau zale-taldeak gogoratu nahi izan ditu partida hasi aurretik.\nPandemiak egutegiari orriak kentzen jarraitzen du, Athletic etxetik kanpo ikusteko aukerak murriztuz doa. Madrilgo hegoaldera egindako bisitak denboraldiz denboraldi lehentasunezko hutsunea irabaziz joan dira agenda zurigorrietan.\nGetafe, Leganes eta Vallecas gorriz markatuta daude. Erosotasuna edo garraiobide onak aprobetxatuz, Bilbotik jende askok bidaiatzen du kapitalera. Beste egun batez, etxean geratu beharko dute, bai hiriburuko laurak, bai erkidegoan zehar banatutako beste hamarrak, ahaztu gabe inguruko Gaztelako beste haitz batzuk, Segovia, Burgos, Cuenca, Ciudad Real, Albacete eta Toledo hirietatik igarotzen direnak.\nIker Muniain gure kapitainak animo esker on mezu bat bidali nahi izan die guztiei, bereziki Alcalá de Henareseko Peña Alcalaínari.\n1994an sortu zen Peña Alcalaína, eta Klubarekin duen konpromisoagatik nabarmentzen da. Sortu zenetik, laguntza handia eman dio emakumeen taldeari, eta Bilbao Athleticen eta fase nazionaletan dauden gazteen partidetara ere joaten dira. Aipatzekoa da zazpi urtetan Peñen Nazioarteko XL Biltzarra (2012), Erdialdeko Peñen VIII. Topaketa eta bere XV. urteurrena (2019) antolatu dituztela.


Guri buruz | Asisa Vida\n2016az geroztik zu eta zurea zaindu\n2016 urtean, Asisa Vida Seguros jaio zen, Grupo Asisa enpresa gisa, gure bezeroei bizi asegururik osoenak eta estaldurarik onenak eskaintzeko helburuarekin, bezeroak lasai bizi daitezen, euren familien etorkizunaz kezkatu beharrik gabe.\nGrupo Asisa, osasun pribatuaren esparruan ibilbide luzea egin ondoren, Asisa Vida Seguros sortu zuen, heriotza aseguruetan espezializatutako konpainia. Asisa Vida Seguros-ek aseguru eskaintza zabala du, bezeroengana iristeko eta bezero bakoitzari irtenbide argi, eraginkor eta lehiakorra eskaintzeko.\nBetidanik Grupo Asisa ezaugarri nagusiak izan diren kalitatea, berrikuntza, arreta eta zaintza mantentzen dituzten bizi aseguruak\nkontratazio berriak 2020an zehar\nPrezio - kalitatea\nGure bezeroentzat pentsatutako bizi aseguruak\nAsisa Vida aseguruek pertsona bakoitzaren beharretan jartzen dute arreta. Behar zehatzei erantzun zehatzak ematen dizkieten aseguru irtenbideak eskaintzen ditugu. Azaltzeko errazak eta ulertzeko are errazagoak diren aseguruak. Gure bezeroen itxaropenak gainditzen dituzten aseguruak.\nPrezio-kalitate erlazio bikaina.\nAsisa Vida aseguru guztiek oso prima lehiakorrak dituzte. Erabateko gardentasuna.\nBanaketa prezio bera kanal guztietan\nBezeroak beti aurkituko ditu produktu bera eta prezio bera gure kanal guztietan. Bezeroei irisgarritasun handiena bermatuko diegu. Bezeroen eta banatzaileen arteko harremanetarako inguruneak garatzen ditugu. % 100 lineako kontratazioa.\nZure eta zure familiaren beharretara egokitzen diren bizi aseguruak\nGure aseguruek maite dituzun horiek babestuko dituzte edozer gertatzen dela ere, heriotza, ezintasun edo mendekotasun kasuan estaldurarik osoena eskainita. Zure familiaren lasaitasuna bermatuta egongo da, zu falta bazara ere.


ULMA Forja | Munduko liderra brida eta osagai forjatuetan\n50 urte baino gehiago brida eta osagai forjatuak fabrikatzen\nULMA Advanced Forged Solutions izenpean ULMA Forja S.Coop. en bi marka komertzialak batu ditugu, ULMA Piping eta ULMA Lazkao Forging. Horrela, BRIDEN eta espezifikazio handiko OSAGAI FORJATUEN fabrikazioan dugun mende erdi baino gehiagoko esperientzia batu dugu, aldi berean ULMAk marka lider gisa gure merkatuan duen posizionamendua indartuta.\nGure zerbitzuak ikusi\nGure produktuek mundu mailako aitortza jaso dute kalitate eta fidagarritasun handia dutelako. Proba laborategi modernoenekin eta kalifikazio handiko lan indarrarekin, teknologiako, kalitateko eta produktibitateko estandarrik altuenak konbinatzen ditugu.


BOOM BOOM KID, BERGET, THE DRIVERKultura Kreaktiboa\nBOOM BOOM KID, BERGET, THE DRIVER\n2016-11-04 / 22:00 - 2016-11-05 / 1:00\n« Errenteriari buruzko argazki erakusketa\nMikelazulo Kultur Elkarteak antolatuta tailerra eta NI BETI ONDO liburuaren aurkezpena »\nAzaroaren 4an kolore, zapore eta usain ezberdinak izango dira Oreretan. The Driver taldearen esperimentaziotik hasita, Berget suediarren geldotasuna eta gardentasuna tarteko, azkenik Boom Boom Kid-en alaitasun eta energiarekin bukatzeko. Kontzertuak 22:00etan hasiko dira eta 1:00 aldera bukatu. Sarrerak 7 euroko balioa izango du eta egunean bertan erosi ahal izango dira 20:30tatik aurrera Niessen Kulturguneko lehiatilan.\nThe Driver (Kantabria)\nThe Lupers eta Idolos del Extrarradioko abeslariek tandem arriskutsu hau sortu berri dute. Beraiek diotenez, ezohizko istrumentuekin eginiko punka egiten dute. Egia esan, erabiltzen dituzten erritmo bereziek, soinu arraroek eta letren bidez askatzen duten frustrazio guziek, oso punkiak direla erakutsiko digute. Lehen diska luzea kaleratu berri dute, 1015 izena du eta k7 formatuan erosteko aukera izango dugu.\nSuediatik datorren talde hau lau neska eta mutil bakar batek osatzen dute. Musikalki atmosferikoak dira, pop motel, pasarte intensoekin, iluna, pisutsua baina amestera eramaten zaituena. Berget hitzak `mendia´esan nahi omen du suedieraz, ba beraien musika paisajistikoa izan daiteke. Beraien lan bakarra 2015ean argitaratu zuten eta urte hortan bertan biran ibili ziren Frantzian zehar.\nNecro, Il Carlo, Voom Vaan Kinder, el principito hardcore,… ugariak dira Carlos Rodriguez argentinarraren izenak eta proiektuak. Zirkuitu eta agentzia komertzialetik kanpo, makina bat bira egin ditu Europan, Amerika osoan eta Japonian zehar. 44 urteko mutiko honek musika munduan 25 urte baino gehiago daramatza, Argentinan bertan 2000 lagun bildu zituen al baten, Bad Religion-en teloneroa izan da,… Disko mordo bat, DVD-ak eta liburu bat ere argitaratu ditu. Bere estiloan hardcorea, punkrocka eta pop kutsuko abestiak nabariak dira. Ahotsa oso propioa du eta bere letrek maitasunaz, laguntasunaz eta gizarteaz hitzegiten dute modu espontaneo eta apalean. Oreretara Zinc, Nous eta 13 Segundos taldeetako musikariekin izango dugu. Ikusleen gainetik surf egiten ikusiko ote dugu aldi honetan?\n2016-11-04 / 22:00\n2016-11-05 / 1:00


Egokitzeko gai direnak bakarrik geldituko dira | Gizartea | Berria\nHegazti bat, argindar kable sare batean. NARONG SANGNAK / EFE Tamaina handiagoan ikusi\n2019ko abuztuak 16 - Bilbo\nZortzi-bederatzi milioi espezie artean daude munduan, eta haietatik milioi bat galtzeko arriskuan egongo dira, besteak beste klima aldaketaren ondorioz. Esaterako, anfibioen %40 eta intsektuen %10 daude horrela. Hala ohartarazi zuen joan den maiatzean argitaratutako IPBES Bioaniztasunari eta Ekosistemen Zerbitzuei Buruzko Plataforma Gobernu Artekoaren txostenak. Argi dago bioaniztasuna kinka larrian egongo dela datozen hamarkadetan. Bioaniztasunean espezieak sartzen dira, baina baita haiek sortzen dituzten habitat bereziak, birusak, bakterioak eta gene aberastasuna ere. «Naturak berekin lotuta daukan aniztasun hori guztia da bioaniztasuna, baina adierazleen bidez neurtu behar denean, errazagoa da espezie kopuruetara jotzea», azaldu du BC3ko ikertzaile Unai Pascualek. IPBES elkartearen txostena osatzen parte hartu du Pascualek, beste 150 ikertzailerekin batera.\nLehorreko espezieek hiru mehatxu nagusi izango dituzte: lehorteak, eurite gogorrak eta muturreko tenperaturak. Neiker ikerketa zentroa ikertzen dabil zelan eragingo dien ardiei, esne behiei eta haragitarako behiei. Nerea Mandalunizek du ardien ikerketaren ardura. «Uztetan eragin zuzena izango du klima aldaketak, bai kantitate aldetik, bai kalitate aldetik. Abeltzaintzan eta artzaintzan, belardietan igarriko dute. Horregatik, gehiago sufrituko dute bazkatzen direnek, eta gutxiago abeltzaintza intentsibokoek, nahiz eta haiei ematen zaien jatekoa asko garestituko den, uzta txarrek denei eragingo dielako». Mandalunizen esanetan, gakoa izango da lurrak zer gaitasun duen euria gordetzeko eta falta duenean aprobetxatzeko. Gasteiztik hiruzpalau kilometrora dagoen artalde batekin ari dira ikertzen. «Larratze modu bideratu bat egiten saiatzen gara. Aztertzen ari gara zein landare espezie izan daitekeen interesgarria lehorteei eta bat-bateko euriteei aurre egiteko, larratze garaiak ez daitezen murriztu». Espezie leguminosoekin ari dira lanean: alpapa mota batzuekin, artokiarekin eta tankerakoekin. «Sustrai sakonagoak dituzte, eta hobeto aprobetxatzen dute lurzoruko ura; luzaroagoan irauten dute berde. Ereite zuzenaren bidez lortu behar dugu landare horiek gehitzea, ez baitira ohikoak gure larreetan». Era berean, ardi latxekin hobekuntza genetikoan dabiltza 1980ko hamarkadatik. Lehen, helburuak ekoizpenarekin lotutakoak izan ziren, baina azken urteetan klima aldaketari dagozkionak ere badituzte: ardi erresilienteagoak lortu nahi dituzte, eta, era berean, metano gutxiago isurtzen dutenak —atmosfera berotzen duten gasetako bat da metanoa, hain justu—.\nBihar: Aurre egiteko neurriak.


Creative Collage Ideiak zure sormena pizteko\nCollage Ideas inspiratu\nSormena artearen gai hauei esker\nEgun elurrak edo euritsuak direnean, eskola-pausoak edo zorigaiztoko kolpeak egiteko nahia denean, collage bat proiektu aproposa da zurekin edo haurrekin okupatzen duzunean behar duzunean. Gehienetan, collage bat egiteak beste bitarteko, kolore eta irudi ezberdinekin esperimentatzea da, urratsez urratseko jarraibideak jarraituz. Hala ere, batzuetan inspirazio txiki bat behar dugu gurekin hasteko. 8 ideia hauek, bai esku handiak eta bai txikiak, sormen-zukuak sortzen dituzten abiapuntuak dira.\nElkarrekin gehiago jolastuko dituzu collageak egiteko, ideia gehiago lortuko dituzu. Ez dago collage bat egiteko modu egokirik edo modu okerrean, hau da, artearen forma honi buruzko gauza atseginenetariko bat da, itxuraz zerbait itxura ez baduzu, beste elementu bat baino gehiago kola dezakezu. Collage oso barkagarria!\nAukeratu koloretako collage bat.\nKolore gogokoena inspirazio gisa erabil dezakezu collage bat egiteko. Monokromatikoa ez da aspergarria izango koloreetako tonu bereko irudiak, paperak eta objektuak hautatzen dituzunean; horri koherenteak izango zaizkio, hautatutako kolorearen tonu eta testurak dituztenak.\nKolore bakarreko collage bat egiten hasi eta gero bi koloreak erabiliz saiatu. Estutzen bazaizu, aukeratu zure eskola koloreak edo gogoko kirol taldeen koloreak. Koloretako gurpila ere ikus dezakezu koloreak osagarri diren ikusteko.\nArgazki-collageak gogora ekartzen dizkiegu gure batxilergoko egunetara, baina telefono mugikorren kameren erosotasuna askoz ere gehiago aukeratu behar dugu, eta kalitatea oso ona izan da! Lagun eta familiako gogokoen argazkiak aukeratu eta collage handi bat egin. Edo egin hainbat collage txikiak, pertsona bakoitzeko.\nEta argazkiek ez dute pertsona bakarra izan behar. Halaber, collage bat egin dezakezu oporretako argazkiak, zure ilunabar-plano gogokoenak edo hirira egindako azken bidaian harrapatutako eraikin interesgarriak.\nFavorite Things Collage.\nCollage bat egin nahi baduzu baina ez dakizu zer gai erabili, kontuan hartu zerbait maite duzunarekin erlazionatuta dagoela. Kirola, janaria, musika, edo loreak, argazkiak, irudiak, aldizkariak edo webeko irudiak moztu, grina proiektu hau sortzeko.\nLau urtaroen collage\nLau urtaroen collage.\nNeguan, udaberrian, udan edo erori egin behar al duzu gogoko edo gustatzen zaizkizun guztiak berdin? Denboraldi batean edo lauetan irudiak dituzten collageak elkarrekin jartzeko poza izan daiteke, eta hotzaldiari gogorarazten die hilabete hotzetan. Aldizkariak eta katalogoak bidez orrialdea, argazkiak atera eta, gainera, objektuak aurkitu ditzakezu zure collage osatzeko.\nLeku gogokoenak Collage\nLeku gogokoenak Collage.\nBeharbada familiako oporrak, haurtzaroko bidaia bat, eztei-bidaiak, bisitak hiltzen ari zaren helmuga bat ere bada: zer hobeto gozatu (han gertatzen ari dena baino beste), irudiak, postalak eta bestelako elementuak dituzten collage bat sortuz baino? zure leku gogokoena. Beti izango duzu leku berezi horren oroitzapena edo bidaia egiteko motibazioa!\nAlfabeto zopa Collage\nAlfabeto zopa Collage.\nPixka bat bitxikeriaz edo zure seme-alabei ikasteko tresna gisa, alfabetoaren zopa collage hau oso dibertigarria da familia osoarentzako eta atsegina izateko. Collage hau egin dezakezu benetako fideoak edo alfabeto zerealak erabiliz, edo aldizkari eta katalogo moztuak erabil ditzakezu.\nPizza Collage Artisautza. Sherri Osborn\nCollage hau oso dibertigarria da, bai, agian ez da toppings horiekin! Parte hartzen duten umeak lortzeko proiektu bikaina behar duzun guztia paperezko poltsa eta koloretako paperezko zapiak dira.\nLeaf Collage Irudia\nLeaf Collage Irudia.\nLaranja, horia eta gorria kolore biziak uzten dituzten aldakorrak iheskorrak dira, baina udazkeneko gaikako collage batekin edertasuna gorde dezakezu. Erabili biltzeko hostoak ibilaldi bat egiten duzunean edo patioan zehar ibiltzea.\nArrautza Kartoia Crab Kids Artisautza\n18 Toddlersentzako Arte eta Artisautza Proiektuak\nNola Paper Mache Pulp egitea\n10 brodatuak eta orratz aldizkariak\nEgin zeurezko paper xaflak\nReeded Edge Defined - Zer da Reeded Edge?\n10 moduak Stylish Tote Bag sortzeko\nMiniaturako haurtxoentzako botilak aldatzeko taulan edo haurtzaindegian


Huarreskolak Partzuergoa. Mahai negoziatzaileko laburpena - Steilas\nHuarreskolak Partzuergoa. Mahai negoziatzaileko laburpena\n2019ko urtarrilaren 24an Lakuan burututako Mahai Negoziatzailean Haurreskolak Partzuergoko kudeaketa langileen Lanpostuen Balorazio Batzordearen (LBB) osaketaren inguruko eztabaida atzeratu egin zen, nahiz eta sindikatuoi helarazitako gai ordenean LBBa puntu bakarra zen. Izan ere, bilera hasi bezain pronto, enpresak gai ordenean aldaketa bat zegoela jakinarazi zigun ahoz, bileraren aurretik LAB sindikatuak horrela eskatu baitzion Haurreskolak Partzuergoari. Ez ohiko prozedura erabiliz, eta 3 orduren ostean, enpresak eta LABek lan poltsa eta ordezkapenen inguruko egutegia sinatu zuten. Horrela jasotzen da dokumentu horretan:\n1. Enpresak asteleheneko Zuzendaritza Batzordera kudeaketa langileen lan-poltsa propioa eratzeko proposamena eramango du, eta hurrengo egunean alde sozialari helaraziko dio.\n2. Otsailaren 3an lan poltsa osatzeko deia egunkarietan argitaratuko da otsailaren 18tik 28ra merituak aurkezteko epea). Araudia negoziatu aurretik, nola da posible?!?\n3. Otsailaren 1ean, adostuta zegoenaz gain (ordezkoen eta barne promoziorako araudiak), lan-poltsa zabaltzeko deialdiaren proposamena eta kudeaketa langileen ordezkapenen proposamena ere bidaliko zaie sindikatuei.\n4. Otsailaren 6an, aurreko dokumentuak aztertzeaz gain, langileen ordezkapenak nola beteko diren (lan\npoltsa berriak martxan egon arte) ere eztabaidatuko da.\n5. “Hezkuntza Sailak eta Partzuergoak lan-poltsa propioak izan arte ordezkapenak betetzeko konpromisoa\nhartzen dute eta salbuespen neurriak aztertuko dira eta otsailaren 6ko Mahai Negoziatzailean zehaztuko dira\neta zehaztu bitartean ez da departamentuz mugituko.”\nLotsagarria da akordioa sinatu eta ia urtebetera (3 lanuzte burutu eta beste 2 greba egun iragarri ondoren), lan poltsa propioa, ordezkoen araudia eta ordezkapenak lehen egunetik betetzearen inguruan behin eta berriz trabak jarri ondoren, korrika eta presaka kontraesanez betetako egutegi proposamena horrela sortzea eta sinatzea enpresak. Garbi dago Hezkuntza Saileko Pertsonal Kudeaketa buruak eta Haurreskolak Partzuergoko gerenteak langileekiko duten erantzunkizuna alde batera utzia dutela, haien interesak lehenetsiz. Osteguneko bileran bizi izan genuena langileak desmobilizatzeko beste saiakera bat izan zen, LBBaren sorrera bezalaxe.\nSTEILAS eta ELA sindikatuoi onartezina eta adar jotze bat iruditzen zaigu akordioa sinatu zenetik 10 hilabete baino gehiago pasa direnean, eta 2 greba deialdi mahai gainean edukita, inolako eduki zehatzik gabeko egutegia mahai gainean jartzea, berriz ere. Argi dugu, zoritxarrez, mobilizazioekin jarraitzea dela bide bakarra, akordioa sinatu eta ia urte betera greba eta mobilizazioekin soilik lortu baitugu gure aldarrikapenen inguruan negoziatzen hastea.\nZentzu honetan, kudeaketa langileek batzarrean adostu bezela, otsailaren 5ean eta 6an greba egin eta kalean izango gara berriz ere, Haurreskolak Partzuergoari edukiz betetako proposamen zehatzak exijitzeko. Bide batez, LAB sindikatuari greba eta mobilizazioetara gehitzeko deia luzatzen diogu berriz ere.\nKUDEAKETA LANGILEEN LAN BALDINTZA DUINAK NEGOZIATU!!!!\njoakin2019-01-31T17:07:34+01:002019 31 urtarrila |Haurreskola|


Taberna & serbitzuak\nUA en Castellano\nUrbasa Abentura Turismo Aktibo enpresa da, Larraonan kokaturik (Nafarroa), Urbasa mendatearen oinetan, Ameskoako aranan (Lizarra inguruan) Urederra ibaiaren jaiotokitik hamar minutura. Gasteiztik 45 kilometrora, Logroño-tik 70-era eta Iruñatik 85 kilmetrora. Bilbotik eta Donostiatik 100 Kk-ra eta Burgos-etik 160-ra. Urbasa Abentura Haizialdi eta entretenimendu alternatiba izan nahi da, naturatik gertu kirola egiten duzuen bitartean. Berdina da zein den zure egoera fisikoa, Urbasa Abenturan turismo eta aisialdi jarduera desberdinak aurrera eraman ahal izango dituzue Urabasa, Entzia eta Lokiz diren natur gune parekabean. Familian, lagunekin, taldetan, lankide edo bikotearekin goxatzeko aproposa, danoi orientazio proba batean honena zarena edo abentura parkean nola mugitzen zaren demoztratzeko.\nEz dago erabilgai Related Images: (más)\nAfrikar dantzak Urbasa abenturan\nEz dago erabilgai (más)\nBatucada Urbasa abenturan (Larraona herrian)\nDe vacaciones en Urbasa » Pixela: Blog del Aula Digital de Primaria(e)k Visitas a Cuevas bidalketan\nTaeuys(e)k V Circuito de Marchas de montaña de Navarra/ Nafarroako mendi ibilaldien V.zirkuitoa bidalketan\nOlabide Ikastola(e)k Circuito URBASA zirkuitoa bidalketan\nruben y raquel(e)k Bisita Albumak bidalketan\nPlan en Familia | Urbasa Abentura(e)k Orientazio ibilbideak familiarekin bidalketan


Gorka Etxeberria: ‘Euskal Futbol Selekzioko entrenatzaileak ilusioa piztu behar du’ | EHK\nGorka Etxeberria: ‘Euskal Futbol Selekzioko entrenatzaileak ilusioa piztu behar du’\nby ehkirola eus | 2020/11/17\nGorka Etxeberria Casqueiro (Errenteria, 1985), entrenatzailea eta futbol analista da. Iritzia eskatu diogu Euskal Selekzioaren entrenatzailearen soslaiaz eta eginkizunaz. Seriotasunez erantzun ditu gure galderak. Zehatz eta zorrotz irudikatu du entrenatzaile kargua, gure selekzioan duen garrantzia nabarmenduz. Argi eta garbi dauka. Entrenatzaileaz hitz egin digu, baina azken batean Euskal Selekzioaren proiektoaren inguruan ari da: aurrera egingo badu ilusioa, profesionaltasuna, begirunea, integrazioa, batasuna eta elkarlana bezalako baloreetan oinarritu beharra dago.\nZe profil behar luke Euskal Selekzioko entrenatzaileak?\n-Ilusioa pizten duen entrenatzailea behar da, gauzak gaizki edo ondo atera eskuan zuena egin duela transmititzen duena. Aurkariaren arabera pizten zaigu ilusioa eta oker gabiltza, guk sortu behar dugu ilusioa, gure entrenatzaileak, deialdiko jokalariak, Euskal taldeen atxikimendu sendoak…\n-Erreferentea behar du izan jokalarientzat, ilusio berezia pizten diena bere esanetara egotea. Partidua jolasteaz gain, euren karreran zerbait gehiago ikasiko dutenaren sentsazioa izatea, alegia.\n-Euskalduna. Hizkuntza ezin da traba bat izan jokalarienganako transmisioan.\n-Ofizialtasunaren ikur. Ofizialtasunaren bidean gaudela sentiarazten gaituen selekzionatzailea.\n-Gaur egungoa. Egun lana egiteko planteamenduak aldaketa dezente izan ditu azken urteekin alderatuta. Orain arte, erretiro aurreko proiektura zetozela zirudien.\n-Batasuna bilatzen duena eta probintzialismorik ez duena.\nZeintzuk dira bere eginkizunak? Urte guztiko plangintza?\n-Urte osoan jokalari, talde eta federazioarekin elkarlanean ibili behar du. Unean une deialdian egon daitezken jokalarien berri izan eta kontaktuan mantendu, kanpoan dauden jokalariekin eta taldeekin esfortzu berezi bat eginez.\n-Arlo komunikatiboa guztiz aldatu behar da. Espainiar selekzioak oso ondo landutako bideoak egiten ditu deialdietarako. XXI. mendean sartu behar gara arlo honetan ere. Kreatiboagoak izan.\n-Bi-hiru hilabetean behin edo FIFA leihoetan, medioetan presente egon nahiz selekzioak ez jokatu. Jokalariak nola ikusten dituen, balizko aurkarien eta ematen ari diren pausuen berri eman.\n-Euskal jokalariak dauden norgehiagoketan azaldu eta derbietan derrigor. Selekzionatzailea lanean eta presente dagoela erakutsiz.\n-Partiduen antolaketan lagundu aurkarien kribak eginez eta aurkariak ondo aztertuz.\n-Futbol metodologia landu kategoria guztietan antzekotasunak bilatuz. Eta zuk egin nahi duzun horretan jokalariak txertatu eta ez jokalariak hartu eta nola jokatu pentsatzea ondoren.\n–Staffarekin uneoroko harremana izan, hauek federazioaren esku egon edo ez. Proiektu bateratu bat eginez.\nNolako staffa behar luke?\n-Selekzionatzailea: esklusiban edo gabe, baina aurretik aipaturiko profil eta eginkizunak hobekien betetzen dituena. Esklusiban ez badago, bere laguntzaileak hartu beharko luke esklusibitatea eta urteko lan hori egin selekzionatzailearekin adostu ostean.\n-Selekzionatzailearen laguntzailea: esklusiban. Selekzionatzailea esklusiban badago laguntzaile moduan eta selekzionatzailea esklusiban ez badago bere ardurapean egotea funtzio horiek.\n-Prestatzaile fisikoa: esklusibitatean egonez gero, federazioaren talde guztien prestatzailea behar luke. Bestela, deialdietarako bakarrik. Taldeetako prestatzaile fisikoekin kontaktuan egotea jokalarien inguruan eta prestaketan.\n-Atezainen prestatzailea: prestatzaile fisikoaren antzera, esklusiban badago federazio osoko prestatzailea izatea, bestela deialdietan. Entrenamendu zein partidetan. Taldeetako atezain prestatzaileekin harremanetan.\n-Fisioa: deialdietan bakarrik, entrenamendu zein partidetan. Deialdien aurretik taldeko mediku zerbitzuekin harremanak izango lituzkeena.\n-Analista: esklusibitatean. Jokalari propioak aztertu selekzionatzailearen ardurapean. Partiduak iritsi ahala aurkariaren analisiak ere prestatzeko ardura. Azpiko kategorietan jokalariak aztertzeko ardura izango luke.\n-Delegatua: esklusibitaterik ez. Jokalari ohi bat jarriko nuke. Maitatua den bat eta batasunaren ikurrra dena.\nZe antolamendu mota behar luke klubekin elkarlanean aritzeko?\nEtengabeko elkarlana behar da. Klubek atxikimendu handiagoa behar lukete izan selekzionatzailearekin eta selekzionatzaileak begirune gehiago jokalariak hautatzeko momentuan. Gaur egun, dena limitera eramaten den honetan ikutua dagoen jokalari batekin ez fortzatu eta klubak aldiz laguntza gehiago eskeini arlo guztietan. Giro lasai eta positibo bat ikusten badute selekzioan, taldeek ere begi onez ikusiko lukete kolaborazio hori. Bientzat onuragarri izan liteke eta bi aldeen jarrerak aldatu. Taldeek ikusi behar dute selekzioarekin harreman ona izanez gero askoz errezagoa izango dela minutu banaketa, begirunea, komunikazioa… argi eta garbi egonda ofizialtasuna alde guztiek bilatzen duten bidea baldin bada. Bidea bai, helburua ofizial izanda ondo lehiatzea baita.\nNola gainditu beharko luke lurraldetasunaren aferak sortzen duen egoera?\nLurralde guztien selekzioa dela sentitu eta erakutsi behar da. Lurralde guztietako federazioekin elkarlana egin behar da eta instituzioekin berdin. Lurralde guztietako jokalariak presente eduki jarraipenean, baina ez deialdietan sartu mailarik ez badago. Profesionalizaziotik eta seriotasunetik ofizialtasuna bilatu.\nBaina beste era batera hurbildu daiteke selekzioa beste lurraldeetara, partidak lehen mailako zelaietan jokatu behar dira, baina akaso Lapurdiko zelai batean egin daiteke bezperako entrenamendua ate irekiekin, edo partiduaren bezperan Lesakan umeentzat autografoak sinatzeko mahaia jarri…\nAzken finean, alde guztientzat positiboa izango den proiektu bateratu bat sustatu.


Gran Turismo 7-k 420 auto eta 90 zirkuitu bilduko ditu - Berriak - Game Erauntsia - Bideojokoak euskaraz\nGran Turismo 7-k 420 auto eta 90 zirkuitu bilduko ditu\nLander Unzueta | 2021/12/22 10:00 Berriak\nGT Mode kanpaina baieztatu dute baita ere. 2022ko martxoaren 4an merkaturatuko da Polyphony Digital-en jokoa PlayStation kontsoletan.\nPlayStation kontsoletako izar nagusietako bat izan arren, Gran Turismo 7 berriari buruzko albisteak urriak izaten dabiltza. Azkena ez dator iturri ofizialen bidez, Yodobashi Camera gailu elektronikoen kate japoniarretik baino: zaleek bertako eskuorri batean ikusi ahal izan dutenez, Polyphony Digitalen auto lasterketen zazpigarren jokoak 420 auto eta 90 zirkuitu edukiko ditu.\nIbilgailuen kopurua gaur egun halako joko batentzat nahiko arrunta den arren, lasterketak egiteko kokalekuen zenbatekoa poztekoa izan da bideojokozaleentzat. Hauek, gainera, klima eta paisai errealistak edukiko dituztela adierazten da eskuorrian: benetako Le Mans nahiz Nürburgring zirkuituak zein GTko Trail Mountain propioa nabarmentzen dira.\nEhundaka autoak inoizko kalitate handienekoak izango direla aipatzen da baita; aurreko atal batzuetan Gran Turismok testura eta poligono maila eskaseko ibilgailuak dituela salatu izan da, beraz oraingoan indar betean datozela dirudi.\nZenbakiak ez dira filtrazioan aipatutako gauza bakarra: GT Mode kanpaina bueltan dela agertzen da bertan. Gran Turismo joko mota honengatik ezaguna izanik, ez da harritzekoa; halere, ziur Kazunori Yamauchi zuzendariaren lanen jarraitzaileek pozik hartuko dutela berria, aurreko Gran Turismo Sport jokoan hau baztertu egin zutela ikusita.\nGT Mode honetan autoak erosi, saldu, agiri desberdinak lortzeko erronkak gainditu, misioak egin eta nola ez, lasterketetan parte hartu ahalko da, beti bezala. Hori bai: Interneteko konexioa eskatuko du uneoro; are gehiago, Arkade joko mota kenduta, beste ezaugarri guztiez gozatzeko sarera konektatuta egon beharko da nahitaez.\nGran Turismo 7 ez dela belaunaldi berriko esklusiboa izango gogoratu beharra dago. PlayStation 5 zein PlayStation 4 kontsoletarako prestatzen dabiltza Polyphony Digitalekoak, aurreko kontsolako komunitate erraldoia ez baztertzeko asmoarekin. Gaur egun PS5 bat eskuratzea zaila dela ikusita, erabaki zuzena dela pentsa daiteke.\n2022ko martxoaren 4an kaleratuko da Gran Turismo 7 PS5ean eta PS4an.


Musika hizkuntza ikasteko metodo interaktibo berria aurkeztu du Musika Eskolak - etakitto.eus\nMusika hizkuntza ikasteko metodo interaktibo berria aurkeztu du Musika Eskolak\nJuan Bautista Gisasola Musika Eskolako ikasketa-proiektuaren baitan, musika hizkuntza ikasi nahi dutenentzat aulavirtualmusica.com izeneko metodo interaktiboa eskaintzen hasi direla azaldu dute gaur goizean egin duten prentsaurrekoan. Hizkuntza musikala eta koroen irakaslea den Elena Martinek, Roge Astigarraga hizkuntza musikaleko irakasleak, Markos Juaristi zuzendari pedagogikoak eta Patxi Lejardi Kultura zinegotziak egin duten aurkezpenean esan dutenez, “musika hizkuntzarako metodo interaktiboa lau unitatek osatzen dute, ikastaro bakoitzeko 20 unitate didaktiko dira eta bost atal unitateko”. Eibarko Musika Eskola metodo hau euskeraz erabiltzen aitzindaria izan da: “Orain arte, Eskolan bertan prestatu eta editatutako liburu pedagogikoak erabili dira musika hizkuntza irakasteko, metodologia tradizionalak oinarri modura hartuta, baina gaur egungo premietara egokitzeko asmoz, Udalak bi pantaila interaktibo handi erosi ditu, ikasleek sistema berri honekin ikasteko aukera izan dezaten”.\nSistema berria Lehen Hezkuntzako haurrei nahiz helduei zuzenduta dago eta orain arte oso harrera ona izan duela diote: “Ikasleek klaserako testu liburua izango dute, euskeraz, pentagramadun liburuxka eta guzti, eta, horrez gain, edozein gailu erabilita interneten sartzeko lizentzia, horrela musika hezkuntzako ikasketetan nahi beste sakondu ahal izateko. Besteak beste, programa honi esker klasean landutako edukiak berrikusteko aukera ere badago”.\nEsan dutenez, lehen urte honetan modu esperimentalean ari dira erabiltzen, “baina lanean dihardugu lehenbailehen programa oso-osorik euskeraz erabili ahal izateko”. Horrez gain, sistema berriak abantaila ugari dituela azpimarratu dute: “Besteak beste, ikasleak modu interaktiboan jardun dezake ikasten, programak eskaintzen dituen joko ugarietan lehiatzen den bitartean. Horrela, ikasle gehienentzat nahiko astuna den musika hizkuntza ikastea askoz ere erakargarriagoa egingo zaie. Horrekin batera, irakasleak klasetik kanpo ikasleak egiten duen lana kontrolatzeko aukera dauka. Eta, gainera, sistema honek ikasketa pertsonalizatua ahalbidetzen du”.\n« Euskal udalekuetarako diru-bilketa dago abian itsulapikoa.eus-en Toribio Etxebarria Sarietan parte hartzeko epea zabaldu dute »


Han eta Hemen | 2018ko Apirilaren 12a\nSeaska alerta gorrian!\nIkastolako burasoak Sarako plazan\nEuskal Erakunde Publikoa, Hezkuntza ministeritza eta Seaskaren arteko negoziaketak bertan behera utziak izan dira.\nEuskal Erakunde Publikoa, Hezkuntza ministeritza eta Seaskaren arteko negoziaketak bertan behera utziak izan dira. 2018ko sartzean 230 ikasle gehiago izanen dira ikastoletan, haur kopurua 3 686tik 3 920rat pasaturik. Hitzemana izan zaien 4,5 postu gehiago ukanen zituztela.\nMartxoan jakin dute, Akademia Inspektorearekin eta Errektorearekin bildu direlarik, heldu den sartzeko 0 postu izanen dutela, negoziaketak bertan behera utzi dituzte. Arranguratuak dira, 30 bat ikasletako klaseak izanen direla ikastola batzuetan.\nHau jakin orduko ikastolak alerta gorrian jarri dira eta ondoko aste eta hilabetetan mobilizazio deiak eginen dituzte, lehena maiatzaren 4an, ostiralez.\nHan eta Hemen | 2018/04/12\nArbolaren Egia, Roland Barthes zabaldegian, Baionan\nJoan den igandean, apirilaren 8an Bake Bidea eta Bake Artisauek deiturik, estreinatu da Koldobika Jauregik egin eskultura, ETAren desarmatze urteurrena kari.\nDonibaneko AEK DIRDIZKIRAK taldea\nAhetzetik olerki eta elelabur\nSarako Idazleen Biltzarrean gurutzatu dugu Dominique Harguindeguy-Garcia anderea, “Lettres de NAHIKOA” poema eta elelabur liburuaren idazlea.\nMugerreko ama eskolako haurrak\nGorputza mugitu, arima altxatu.


Larrabetzuko Udala - Jaiak 2020\nAndramariak, sanbartolomeak eta emeteriak bertan behera uzteko Intxurreta Jai Batzordearen erabakiaren harira, Larrabetzuko Udalak honako hau jakinarazi gura die Intxurreta Jai Batzordeari berari eta Larrabetzuko herritar guztiei:\n1. Intxurreta Jai Batzorearen erabakia errespetatzen dugu eta, nahiz eta pena handia hartu dugun, errespetatu ez eze, bat egiten dugu Intxurreta Jai Batzordearekin, eta gure egiten dugu hartutako erabakia. Egun zailak dira eta bereziki eskertu gura diogu Intxurreta Jai Batzordeari bere lana, bere ardura eta bere konpromisoa; oraingoa eta betikoa.\n2. Intxurreta Jai Batzordeari aurtengo jaiak antolatzeko emandako dirulaguntza (30.000 euro), hasteko eta behin, pandemiak gure herrian eta gure herritarrei eragindako kalteei aurre egiteko erabiliko dugu, esate baterako, gure herriko autonomoei emango diegun laguntza handitzeko.\n3. Horretaz gainera, herriko kultur eragileekin batera beste era bateko kultur-ekitaldiak bultzatzen eta laguntzen jarraituko dugu. Horretarako, jaietarako gordeta zegoen dirutik 11.000 euro eta kultur ekitaldietarako gordeta dagoen dirutik 10.000 euro erabili ahal izango dira urtea amaitu orduko.\n4. Intxurreta Jai Batzordearen komunikatuaren azken zatia gogora ekarri gura dugu: “gure jarduna ez da bertan behera geratuko eta indarrez ekingo diogu 2021eko jaiak antolatzeari!”. Bada, jakizue ez dugula horren dudarik batere.\nIntxurreta Jai Batzordearen idatzia (PDF 175KB)\nUdalaren idatzia (PDF 580KB)


Pedro Oleak Bilboko Zazpi Kaleak hartuko ditu asteon zonbien ganeko film laburra errodatzeko - bizkaie.biz\nPedro Olea zuzendari bilbotarrak zonbiz beteko ditu Bilboko Zazpi Kaleak eguazten, eguen eta bariku honetan, Zombi eguna film laburra errodatzeko. Lan horrek Sabino Arana, Juan Crisóstomo de Arriaga edo Miguel de Unamuno, besteak beste, altzatuko ditu euren hilobietatik, eta horreei bizia eta musikarako eta jantzarako gorputza emongo deutsee Lander Otaolak, Ramón Ibarrak, Iñaki Marurik edo La Otxoak, beste batzuen artean. Ekintzak Malloako hilerritik Unamuno plazara, Plaza Barrira, Arenalera, Atxurira, Posta kalera edo Martzaako kaira eroango ditu.\nBilbao – Bizkaia. Exterior – Dia izena daroan film kolektiboa, Bilboko Dokumentalen eta Film Laburren Nazinoarteko Jaialdiak – Zinebik eta Bilboko Udalak eta Bizkaiko Foru Aldundiak bultzatutako Bilbao - Bizkaia Film izenekoak, sustatzen dabe, Bilbon denpora gehien daroan jaialdiaren nortasun ezaugarria dan film laburrari balioa emoteko eta, aldi berean, uria eta bertako gune publikoak, batez be, erakusleiho izateko leku egoki lez erakusteko helburuz, mueta guztietako ikus-entzunezko produktuak errodatzeko.\nBilbao – Bizkaia. Exterior – Dia, Bilbo, bere ingurunea eta espazioak, nazinoartean zinema eta ikus-entzunezkoen industriaren eszenatoki lez sustatzeko helburuz sortzen dan eta film laburrez osotuta dagoan film luzea da. Horretarako zazpi zinemagile batu dira, batzuk beteranoagoak, besteak gazteagoak, denporan zehar askotan filmau dan eta orain goitik behera eraldatuta dagoan uriagaz daben loturearen zazpi begirada personal emoteko. Zazpiek euren esfortzua bateratuko dabe, ikuspuntu desbardinetatik filmautako uriaren erretratua osotzeko, Bilboko eta Bizkaiko ekonomiaren motor barria izan daitekeenaren uri espazioen katalogoa osotzeko.\nFilma osotuko daben film laburretatik, Luis Maríasek, Javier Rebollok, Sra. Polaroiskak, Enrique Urbizuk eta Mikel Ruedak eurenak errodau ditue dagoeneko urian, eta azken biak hilebete honetan errodauko dira, Pedro Olearen eta Imanol Uriberen zuzendaritzapean. Danak be zinemagile bilbotarrak dira, bertan jaiotakoak edo bilbotartuak.\nAlkarren artean oso desbardinak diran generoko klabeak, fikzinozko erregistroak eta baliabide estilistikoak erabiliz, talde egitasmo horrek, Itsasadarra, Ibaieder parkea, Zazpi Kaleak eta Bilbo Zaharra, Uribitarte Pasealekua lako lekuak, eta baita uriaren zortzi barrutiak osotzen dituen auzoetako txoko bereziak be beste modu batera ikusteko aukerea emongo dau. Azken emoitzea ikusteko zemendira arte itxaron beharko da, filma zemendiaren 16an estreinauko baita Campos Antzokian, Zinebi 57ren hurrengo edizinoaren barruan.


Gipuzkoako AECC elkarteak kanpaina bat jarri du martxan minbizia duten pertsonei zerbitzuen berri emateko | Asociación Española Contra el Cáncer\nGipuzkoako AECC elkarteak kanpaina bat jarri du martxan minbizia duten pertsonei zerbitzuen berri emateko\nGipuzkoako AECC elkarteak eskaintzen dituen zerbitzuak hainbat bitartekoren bidez zabaldu dira, besteak beste, sare sozialetan edo Lurraldebuseko pantailen bidez, lurraldeko pertsona gehiagorengana iristeko asmoz. Horrela, apirilean eta maiatzean, kanpainaren lehenengo fasean, bideo bat egin da elkarteak Gipuzkoako gaixo eta senideei doan eskaintzen zaizkien zerbitzu nagusiak azaltzen. Gauza bera egingo da irailean eta urrian.\nKanpaina honen helburua AECC Gipuzkoak elkartean egiten dituen jarduerak pertsona gehiagorengana zabaltzea da. 2020an, guztira 1270 paziente onkologikoek eta senideek jaso zituzten elkarteak eskaintzen dituen doako zerbitzuak, sei egoitzatan banatuta. Zerbitzu horiek, batez ere, 13.000 bazkide baino gehiagoren laguntzari esker ematen dira.\nElkarteak terapia psikologikoa eskaintzen du esparru emozionalean laguntza hori behar dutenentzat eta gizarte arloan edozein kudeaketa egiten dute, laguntza edo laneko bajen inguruan aholku emateko. Era berean, AECC Gipuzkoak gogorarazi nahi du material ortopedikoa ere eskaintzen duela (gurpil-aulkiak, ohe artikulatuak...) eta ospitaleratutako pertsonen senideei ostatua eskaintzen diela Donostia Ospitaletik gertu. Elkarteak azpimarratu nahi du zerbitzu horiek guztiak doakoak direla eta ez dutela bazkide egin beharrik horiek jasotzeko.\nBestalde, AECC Gipuzkoak herritar guztiei ere zuzentzen da hainbat jarduera desberdinekin, hala nola erretzeari uzteko programa, hainbat udalerritako ibilbide osasungarriak edo Martxa nordikoaren hastapena. Prebentzioaren arloak bizi-ohitura osasungarriak sustatu nahi ditu, gaixotasunak hartzeko arriskuak murrizteko. Gainera, Gipuzkoatik 4 milioi euro baino gehiago bideratu dira ikerketa onkologikoan hainbat proiektutarako azken 6 urteetan.\nBideoa Lurraldebuseko pantailetan ikusteko aukera egongo da


Erakusketen zerrenda | Erakusketen zerrenda – Museo Plasentia Butrón\nHasiera > Erakusketak > Erakusketen zerrenda\nAldi baterako erakusketa 2021: Nabigazio-tresnak\nMendeetan zehar nabigatzeko tresnen eta tekniken historia: eguzki-harria, astrolabioa, oktantea, sextantea, lerragarria, karta nautikoak, irrati-posizionamendua, GPSa.\nAldi baterako erakusketa: Plentziarekin zerikusia duten itsasontziak\nMagdalena-ren eraikuntzaren 100. urteurrena, ontziolan egindako azken ontzia. Butrón, P. de Asturias, Bonifaz-en naufragioak.\nIraupena: 2019-ko Martxoa - 2020-ko Urtarrila\nBizkaiko Golkoan hondoratzeak\n2019.rako denboraldirako erakusketa hondoratzei buruzkoa da, Aranzadiko bazkide diren Ana Benito eta Javier Mazpule antolatua. Ana Benito eta Javier Mazpule Aranzadi, Zientzia Elkartearen eta Arkeolur elkartearen kide direnak, adituak dira itsas gaietan eta, bereziki, naufragioetan. Urteak daramate gai hori lantzen, Iturritxiki urpeko aztarnategiko (Getariako badia) jarduketa arkeologikoetatik, ‘Naufragios en la Costa Vasca: 1976-2016’ liburua argitaratu arte. Gaur egun, 1900 eta\nIraupena: 2018-ko Apirilatik Abendura arte\n1998-2018: 20 urte. Museoaren 20. urteurrena. Plentziaren historiari buruzko alde baterako erakusketa\nPlentziaren historia osoa kontatzen duen erakusketa izan zen, lehendabiziko bizilagunetatik. Honen inguruan dagoen bibliografia zabala kontutan hartuta, data garrantzitsuak ukitzen dituen edukia egiten saiatu ginen, informazio grafikoari lehentasuna emanez. Gure helburua Plentziako biztanle guztiek haren historia ezagutzearen garrantzia presente edukitzea izan da.\nIraupena: 2016ko maiatzak 21etik - 2017ko abenduak 30era\n“Príncipe de Asturias”-en hondoratzea 100. urteurrena\n1916 – 2016 “Principe de Asturias” -en hondoratzea, garaiko trasatlantikorik handiena izanda, zurrumurru eta kondairaz inguratua egon da betidanik, zoritxarra sortarazi zuten arrazoiengatik. “Titanic espainiarra” ezizenaz ezagututa ere, 1º Gerra Mundialaren aroan bizitzeak eragin zion, bai eta lehenago “Lusitania” eta “Titanic” itsasontzien hondoratzeak. Prentsa anglosaxoiak gaia alboratu ondoren, naufragio hau nolabait ahaztu egin zen. “Titanic”-aren antzera, “Principe de Asturias” itsasontzia\nIraupena: 20015 - 2016\nGogoan: gure itxasoan galdutakoen itxasontziak\nRoberto Hernández –ek egindako akuarelak. Plencia Lupita Gobeo Cartel Cartel\nIraupena: 2008ko urria - 2009ko urria\nPlasentiako Portuaren plano kartografikoa Kanadako ekialde kostaldean, James Cook-ena. 2008ko erakusketa marinel esploratzaileen ingurukoa izan zen. XI. Mendetik XX-ra doan ibilbide kronologikotik abiatuta, bederatzi pertsonairen bizitzak azaltzen ditugu, guztiak famatuak itsasaldi desberdinetan aurkikuntzak egiteagatik. Horien artean, Leif Erikson vikingoa, zeina esaten denaren arabera, amerikar kostaldera Colon baino bost mende lehenago ailegatu zen; James Cook, zeinak urte pila bat eskeini zion\nEuskal Herriko itsasgizon gorenak\n2007ko udazkenean aurkeztu genuen erakusketa, bizitzan zehar paper nabarmena izan zuten euskal nabigatzaile batzuen oroipenean da. Euskal itsasgizon hauen bizitzak eta ekintza gogoangarriak ezagutuko ditugu, hala nola Juan Sebastian Elkano eta bere munduko bira; Blas de Lezo, ilustrazio eta armagizon bikain izan zena; edo Andres de Urdaneta, lehenengo armagizon eta itsasgizon izan zena ondoren agustindar elizgizon bilakatuz. José Domingo de\nIraupena: 2006ko urria - 2007ko urria\nGure nabigatzaileen itsasontziak\n2006ko erakusketa bela-ontzi, bapore zein mistoen margoz osatuta zegoen. Barku guztietan Plentzia zein inguruko marinelak bidaiatu zuten. Bizkargi Mendi, Malaspera, Algorta, Carasa, Altagracia, Cabo Palos edo Dolores Romano, beste askoren artean, Museoko behin -betiko erakusketan zeuden hainbat objektuekin batera agertzen ziren; zenbait ankla, sextante eta oktanteak, nabigazio gutunak edota barkuen kanpaiak.\nIraupena: 2005eko urria - 2006ko urria\n2006ko udazkenean aurkeztu dizuegun erakusketa hontan, bidaiari lurrunontzien marrazki eta kartel sail bat daukagu erakusgai. Ipar Atlantikoa denbora gutxien zeharkatzeko nahiren ondorioz, Nabigazio Konpainia Internazionalen artean sortutako lehia aditzera ematen diguten irudiak. Zinta Urdina, Atlantikoko ibilbidea arinen egiten zuten linea erregularreko bidaiari lurrunontziek jasotzen zuten saria zen.Zabal ezaguna den itsas simbolo hau, 1838. urtean du jatorria, Nabigazio Konpainia Trasatlanti-koek publizitate


Konfinamenduaz - Irutxuloko Hitza : Irutxuloko Hitza\nLorena Orozko Andonegi\nAma ere baden lagun batekin hitz egiten nuen iritzi artikulu hau idaztearen beharraz. Eta familion nekeaz. Eta neke honek dakarren isiltasunaz, indarrik gabe egoteaz… Eta idaztea erabaki dut.\nOstegun gauean jaso genuen berria, eskolak bidalitako mezu elektroniko baten bidez : «Zuen 5 urteko alabaren gelan COVID-19 kasu positibo bat egon da…». Haserrea, amorrua. Ez, berriro ez. Bosgarren berrogeialdia dugu etxean. Eta berriz ere prozesu guztia errepikatu da: Osakidetzako aztarnariaren deia antigeno eta PCR probak egiteko txandak emateko, eta berrogeialdiaren bukaera data zehazteko; Osakidetzako Osasun Sailaren deia, hurbileko kontaktu bat etxean isolatuta nola izan behar dugun azaltzeko, nahiz eta jakin badakiten, 5 urteko haur bat gela batean isolatzea ezinezkoa dela; alabaren disgustua goizean esnatu eta eskolara ez doala esan diogunean, «ni ez nago gaixo, PCR sudurretik ez!»; eta familia guztia berriz ere hankaz gora jartzea, 5 urteko alaba etxean dagoela, alaba gazteena eskolara eraman, eta gu lanera joateko. Bere burua bakarrik zaindu ahalko balu bezala, 5 urte izango ez balitu bezala… Familiako medikuari deia (bosgarrenez), baja eskatzeko, eta ezetza jaso; bikotekideak telelana egiteko aukerari ere, ezetz… Gu ez omen gaude gaixorik, produkzioak ez du etenik! Aitona-amona, zaintzaile eta lagunak martxan jarri beste erremediorik ez digute uzten, berez, arrisku-taldekoak diren horiek arriskuaren lehen lerroan jarriz.\nEta gure galderak ere, bosgarrenez errepikatzen dira: nola nahi dute alabak berrogeialdia egitea, gurasook lanean jarraitu behar badugu? Nola uztartu lana eta zaintza inongo baimenik ez badugu egoera hauen aurrean? Bost berrogeialdik suposatzen dituzten 50 egun nondik atera behar ditugu familiok? Eta berriz ere, aurreko aldietako abandonuaren sentimendua, amorrua eta inpotentzia. Hau jasanezina da! Familiok ezin dugu gehiago. Nola da posible pandemia honen kudeaketa egiten dutenen (eta egin nahi dutenen) ahotan gai hau ez aipatzea ere? Existituko ez bagina bezala… Nola da posible guzti honen aurrean familiak horren bakarrik egotea? Horren babesgabe?\nErantzunik gabe jarraitzen dugu ikasturte oso baten ondoren, eta ez dut uste horrelako beste ikasturte bat jasatea dohainik aterako zaigunik.


Igandea, irailak 15\nErakusketa: 'Speeltheater Holland'\nSpeeltheater Holland, Onny Huisink eta Saskia Jansek 1976an sortu zuten txotxongilo konpainia holandarra izan zen. Konpainia hau, 40 urte baino ge-hiagoz mundu guztian zehar biran ibili zen, gazte zein helduentzat antzeztuz.Txotxongiloak aktore antzerkia, dantza eta musika bezalako arteekin uz-tartzeak dakarren berrikuntzarengatik nabarmendu ziren. Toipc zentroko aldizkako erakusketa da honakoa. Ordutegia: 10:00 - 14:00 / 15:00 - 19:00\nErakusketa: 'Speeltheater Holland' Topic\nSpeeltheater Holland, Onny Huisink eta Saskia Jansek 1976an sortu zuten txotxongilo konpainia holandarra izan zen. Konpainia hau, 40 urte baino ge-hiagoz mundu guztian zehar biran ibili zen, gazte zein helduentzat antzeztuz.Txotxongiloak aktore antzerkia, dantza eta musika bezalako arteekin uz-tartzeak dakarren berrikuntzarengatik nabarmendu ziren.\nToipc zentroko aldizkako erakusketa da honakoa.\nOrdutegia: 10:00 - 14:00 / 15:00 - 19:00\nBerdura plaza (1)\nLeidor antzokia (3)\nPlazida Otaño Liburutegia (2)\nTolosako Kultur Etxea (1)


Neurrira egindako erakusketa - Gipuzkoako Hitza\nNeurrira egindako erakusketa\n2018, uztailak 13 Albisteak, Ekonomia, gipuzkoa, Gizartea 189\nNola neurtu 750 urteko historiaren pisua? Ez da batere lan erraza, baina, Pisuak eta neurriak erakusketan bildutako neurgailuekin, pixka bat hurbildu daiteke. Izan ere, antzina Ordiziako azokan erabilitako neurgailuak ikusgai jarri dituzte D’Elikatuz interpretazio zentroan. 200 urte inguru dituzte batzuek, eta oraindik erabiltzen dira beste batzuk. Luzera, bolumena, pisua eta gainazal neurriak neurtzeko tresnak bildu dituzte antolatzaileek. Urriaren 14ra arte egongo da zabalik erakusketa.\n“Azoka etortzen zaigu burura Ordiziaz hitz egitean, eta azokan funtsezkoak dira neurriak eta pisuak. Oinarri horretatik abiatu dugu erakusketa”, azaldu du Jose Miguel Santamaria Ordiziako alkateak. “Gizarteak eta azokak izandako aldaketak jaso ditugu erakusketan”.\nGema Lopez D’Elikatuz interpretazio zentroko arduradunak azaldu duenez, bost ataletan banatu dute erakusketa. “Lau neurri mota banatu ditugu: luzera, bolumena, gainazal neurriak eta pisua. Horiez gain, bosgarren txokoa antolatu dugu: atsotitzena”. Lopezek azaldu duenez, neurriekin eta pisuekin zerikusia zeukaten atsotitz asko topatu zituzten erakusketa osatzen ari zirenean. “Herri askotan aurkitu genituen, neurri askori buruzkoak eta oso bitxiak”. Besteak beste, ikusgai daude oihalen luzera zehazteko kanak, edariak gordetzeko upelak, baskulak edo hainbat neurritako anegak. “Zaharragoren bat bada, baina XIX. eta XX. mende artekoak dira gehienak”, dio Lopezek. “Zaila da zehatzmehatz data bat esatea. Erakusketako pieza asko betidanik ezagutu izan dituzte baserrietan, eta, askotan, ez dute ziur jakiten noizkoak diren”.\nGoierriko baserrietakoak dira neurgailu asko. “Etxe askotan oraindik ere erabiltzen dira tresna batzuk”. Gipuzkoako Gordailuak eta San Telmo museoak utzitakoak dira gainerako neurgailuak. “Erakusketa osatzeko adina tresna bilduko ote genuen kezka izan genuen hasieran. Baina oso eskuzabal jokatu dute guztiek, eta eskertzekoa da. Etnografia aldetik, neurgailu ugari dago bilduta, guztiak behar bezala dokumentatuta, gainera. Gehiago ekar genitzake, baina ezinezkoa izan da, tokiagatik”, gaineratu du Lopezek.\nUdan, goizez eta arratsaldez egoten da zabalik D’elikatuz interpretazio zentroa. “Eta, opor garaian, herritarrak errazago etorriko dira bertara. Baita kanpoan bizi diren eta uda pasatzera herrira etortzen diren ordiziarrak eta turistak ere”. Udan herrian mugimendua izaten dela gaineratu du teknikariak. “Eta hori baliatu nahi izan dugu gure historia erakusteko. Normalean baino pixka bat gehiago luzatu dugu erakusketa, lehen klase egunekin bat egin eta ikasleak ere etor daitezen”.\nAzoka, herriaren ardatz\nSute baten ondorioz, Ordizia erabat suntsitu zen 1512an. Hiria berreraikitzeko asmoz, Gaztelako Joana erreginak, asteazkenero, zergarik gabeko merkatua egiteko errege baimena eman zion herriari. Azokak berebiziko garrantzia izan du herriaren bilakaeran. “Urteurrenaren harira egindako bileretan, askotan irteten zen azokaren kontua. Horrekin lotura zeukan zerbait prestatu nahi genuen, eta Belen Maiza zinegotziak proposatu zuen garai bateko neurri eta pisuen inguruko erakusketa egitea. Ideia horri tiraka osatu dugu Pisuak eta neurriak erakusketa”, argitu du Lopezek.\nAzken bost mendeetan asko aurreratu dira gauzak neurtzeko teknikak eta gailuak. Are gehiago, erabat aldatu dira neurtzeko sistemak. Behaketan eta esperientzian oinarritutakoak izaten ziren hasieran, baina, zehaztasun handiagoa behar zenez, teknikak garatu eta neurgailu berriak sortu zituzten. Tokian-tokian euren kabuz egin zituzten aurrerapenak, eta, ondorioz, herrialde bakoitzean aldatu egin ziren produktu beraren balioak. Erosleen eta saltzaileen onurarako, 1875ean mundu osoan sistema bakarra erabiltzea proposatu zuten agintariek Parisko Tratatuan. Bertan hasi ziren erabiltzen gaur egungo sistema hamartarrak, nahiz eta oraindik ez diren erabiltzen zenbait lekutan; herrialde anglosaxoietan, esaterako.\nGarapen horren guztiaren eraginez, urteotan aldaketa asko izan da azokan. Alboratu egin dituzte kanak, anegak, buru gainean ura garraiatzeko perratak… eta neurgailu digitalak agertu dira. Zehatzagoak eta fidagarriagoak. Zaila da asmatzea etorkizunean nolakoak izango diren neurgailuak, baina aldaketa handiak iragar daitezke Pisuak eta neurriak erakusketan ikus daitekeen bilakaera aintzat hartuta.


Txinatarrek ezkonberbea emoten dabenean (I) - bizkaie.biz\nTxinan sano merkea da ezkontzea; Erregistro Zibileko edozen bulegotan 9 yuan (1,1 euro) ordaindu eta ziurtagiria emoten deutsue. Ez da zeremoniarik izaten, normalean arpegikera desatsegin eta kopeta iluneko funtzionario batek agiriak jaso, bikoteari begiratu azkarra egin eta kolpe sendoa emonez, agiriko laukitxuan zigilu gorria jarten dau. Horixe da prozesua, di-da egiten da, oso erraza da eta oso merkea. Halan da be, urietako txinatarrak dira munduan diru gehien gastetan dabenak ezkontzeko. Horren erakusgarri Yang Li eta Xi Linming bikotea adibide ezin hobea da. Sei bat urte ezkongai-hartu-emonetan ibili ostean, mutilak pausua emotea erabagi eban. Egoera ekonomiko egonkorrean nengoan eta ezkontzeko nahitaezko baldintza diran apartamentua eta kotxea erosi ostean, San Balendin eguneko ospakizuna ondo antolatzea zan hurrengo zeregina. Shangháiko frantziar jatetxe baten afari berezia erreserbau neban adierazo dau Yang Li baino bederatzi urte zaharragoa dan Xi Linmingek. Pekinen jaiotakoa da Xi eta AEBetako multinazional bateko kontu-ikuskaria. Egun horretan ez eustan ezer esan eta ze egun zan ahaztuko ebala pentsau neban. Baina arratsaldean bulegora bila joan jatan eta biok elkarregaz joan ginan afaltzen esan dau irribarretsu administrari lanak egiten dituan emakumeak.\nKolore argi baina beroa eukan frantziar jatetxeko erreserbatuan, mahai gainean larrosa-txortea egoala eta musika atsegina entzuten gengozala, Xi belauniko jarri, kutxatila txikia zabaldu eta platinozko eraztunean buztartutako diamantearen distireak bazterrak aztoratu zituan. Bitxia Hong Kong Chow Tai Fook eginikoa da eta Txinako konpainiarik ezagunenetakoa da hori; 1.500 euroan erosi eban senargaiak baina ganerako fakturak hortik gorakoak izan ziran. Senargaiaren kalkuluen arabera, emaztegaiak baietza emon eutsonetik, 250.000 yuan (31.000 euro inguru) gastau ditu ezkontzeagaz lotutako gauzetan. Dirutza handiegia da hori urtean 180.000 yuan (22.500 euro) inguru irabazten dituan erdi mailako bikote batentzako. Baina estatusa edo zeozelako maila hori erakusteko ez dago atxakiarik, behar dan guztia gastau behar da, ez dago beste aukerarik. Saltsa handirik bako zeozer gura genduan baina gizartearen eta inguraren presinoa sekulakoa da. Familiak eta lagunek esaten deutsue besteak baino gitxiago ez izateko eta jentaurrean ez zarena be erakutsi behar dozula eta horretarako zeremonia handia antolatzea dala bidea. Datu lez baino ez bada be, igaz 13,23 miloe ezkontza izan ziran txinan, 2011. urtean baino % 1,6 gehiago. Herrialdearen eten bako garapen ekonomikoak eraginda, erdi mailako herritarren zein dirudunen kopurua gora doa eta ezkontzen negozioa oso erakargarria da.\nKopuru eta datu ofizialik ez dago baina urte birik behin Shanghain egiten dan China Wedding Exporen eragina oso deigarria da. Ezkontza ospakizunetarako bikote batek behar dauen guztia eskura izaten da batez beste milatik gora erakusketari izaten dituan aitatu ferian. Danetarik eskaintzen deutsue: gozogintza espezializatua, yateen alogerea, argazkilariak, moda diseinatzaileak, bidaia-agentziak, jatetxeak eta abar.\nBelaunaldien arteko aldeak zein gorabehera geografikoak sekulakoak dira; Shangháin arrakastatsua subertetan dana, segurutik ez da izango bape erakargarria Hunan probintzian eta alderantziz dino Yu Xiaolongek, Baihe online ezkontza-agentziako aholkulariak. Edozelan be, ezkontza txinatarrak bi ataletan sailka daitekez: batetik, ezkontza tradizionalak eta, bestetik, mendebaldeko zeremonien ezaugarrietakoak. Tradizionalak nekazaritza guneetan eta edadeko jentearen artean dira nagusi eta mendebaldeko ezaugarrietakoak, barriz, urietan eta jente gaztearen artean dira ohikoenak. Ezkontza tradizionala 10.000 yuan (1.200 euro) inguruan antolatu daiteke baina urietan gitxi batzuen esku baino ez dagozan astokeriak ikusten dira ganeratu dau.\nBeste alde batetik, bikoteek egiten dituen argazkien arloan, estilo bat baino gehiago dagoz. I Do, Shanghaiko ezkontzetarako argazki agentzia ezaguneko zuzendari Robin Chenek azaldu dauenez, hasieran estetika barrokoa, europearra gura eben bikoteek baina aurrerago dibertigarriagoak diran Hego Koreako eta Japoniako estiloek hartu eben indarra. Orain jenteak ez dau kopiarik gura esklusibidadea baino. Beraz, urazpiko argazkiak egiteko aukerea eskaintzen dogu, argazkiak biluzik egitea, bikotearen erropeagaz jantzita eta holakoak.\nAitau argazki bereziotan, ezkongaiek gaztaroa eta gorputzen edertasuna nabarmendu gura izaten dabe eta argazkietan gehiago edo gitxiago erakusten daben bikoteak agiri dira. Kasu batzuetan astrapala handiak sortu dira Txinan argazkiak ikusita baina egia esan, argazki ausartenak izaten dira karuenak Chen jn.ak jakinarazo dauenez.


Honen arabera iragazita: Galtzada erromatarra\n532 Emaitzak Partekatu Erakutsi 20 40 100\nJatetxea Txalaparta Nagore Tartea <1 Km.\nJatetxea Baratze Aurizberri/Espinal Tartea <1 Km.\nJatetxea Asador Sidrería Ttakun Aurizberri/Espinal Tartea 2 Km.\nJatetxea Haizea Aurizberri/Espinal Tartea 2 Km.\nJatetxea Ederrena Aurizberri/Espinal Tartea 3 Km.\nJatetxea Asador Aritza Auritz/Burguete Tartea 4 Km.\nJatetxea La Posada Orreaga/Roncesvalles Tartea 6 Km.\nJatetxea Casa Sabina Orreaga/Roncesvalles Tartea 6 Km.\nJatetxea Orrega/Roncesvalles Orreaga/Roncesvalles Tartea 6 Km.\nJatetxea Errotaberri Garralda Tartea 7 Km.\nJatetxea Zaldu Oroz-Betelu Tartea 11 Km.\nJatetxea Untzea Aoiz Tartea 12 Km.\nJatetxea Itxasoenea Aoiz Tartea 13 Km.\nJatetxea Beti Jai Aoiz Tartea 13 Km.


Bihar eguerdian lantoki aurrean protestatzeko deia | Politika | Berria\nNoiz sortua: 2013-10-03 00:30:00\nBihar eguerdian lantoki aurrean protestatzeko deia\nELA, LAB, ESK, EILAS, EHNE, Hiru, CGT eta CNT sindikatuek plazetan eta lantegietan biltzeko proposatu dute\nBilbon sindikatuetako ordezkariek emandako prentsaurrekoa LUIS JAUREGIALTZO / ARGAZKI PRESS\nHerrira-ren aurkako polizia operazioa «Euskal Herriaren kontrako erasoa» dela argi du Ainhoa Etxaide LABen idazkari nagusiak. Helburua «konponbiderako prozesua baldintzatzea, oztopatzea» dela dio Adolfo Muñoz ELAren buruak. Eta horri aurre egin behar zaiola, horretan bat egiten dute biek. «Langileak, herria» mobilizatzeko premia azaldu dute: «Instituzioek ekartzen ez dituzten irtenbideak eskatzera atera behar dugu kalera» esan du Etxaidek. Muñozen hitzetan, «herriak» hartu behar du oztopoei aurre egin eta konponbidea bultzatzeko protagonismoa. Hausnarketa hori eginda, bihar eguerdian kalera ateratzeko deia egin diote langile klaseari zortzi sindikaturen izenean: 12:00etatik 12:30era bitartean lantokien zein udaletxeen kanpoaldean bilkurak egiteko deia.\nELA, LAB, ESK, EILAS, EHNE, Hiru, CGT eta CNT sindikatuek egin dute biharko elkarretaratzeetan parte hartzeko eskaera. Ordezkaritza batek egin du deialdia hedabideen aurrean, Herrira-ren elastikoak soinean dituztela. «Herrira defendatzen dugu», esan du Muñozek. «Ontzat ematen dugu haren lana». Areago, presoen korapiloa oraindik askatu gabe dagoela ohartarazi du, eta konponbiderako ezinbestekoa izango dela horri heltzea. «Guk ez dugu sufrimendurik nahi ez guretzat ez inorentzat. Horrela pentsatzen duten guztiei eskatzen diegu, mesedez, ostiraleko bilkuretan eta larunbatean Bilbon egingo den manifestazioan parte hartzeko».\nEtxaidek plazaratutako irakurketaren arabera, «presoen eskubideen aldeko borroka kriminalizatuta, presoak bakarrik uztea» nahi du Espainiakok Gobernuak, «horrela urratu ahalko zaizkielako eskubideak». LABeko buruaren hitzetan, «beti egin nahi izan du hori», baina ez du lortu, eta aurrerantzean ere ez du lortuko.\nMuñozen hitzetan, «Espainia kaos batean sartuta» dago, eta «agenda mediatikoa baldintzatzea» erabaki du. Hor kokatu du polizia operazioa\nMobilizaziorako deia egin duten sei sindikatuek aitortu dute Herrira-rekin harremanak dituztela; presoen eskubideen aldeko elkarlanean aritu direla harekin. Eta lan horretan segituko dutela agindu dute, gainera.\nCCOOk ere baditu harremanak polizia operazioaren jomuga izan den mugimenduarekin, eta «kezka» azaldu du asteleheneko atxiloketengatik. «Normalizazioaren aurkako bidean doaz». Herrira-rekin izandako «harreman normalizatua» espetxe politika aldatzeari begirakoa izan dela azaldu du; «Parot doktrinari edo presoak gerturatzeari begirakoa, bake eta normalizazioa egonkortzeko helburuarekin».\nCNT eta CCOO ere Bilbora\nCCOOk «errefusatu» egin du, hortaz, Herrira-ren aurkako operazioa. Hala ere, dozenaka eragilek deituta larunbatetan Bilbon egingo den manifestaziorako deia egiteko manifestuaren puntu batzuekin ez du bat egiten CCOOk. Hori dela eta, ez duela deialdia bere egin azaldu du, baina, hala ere, CCOOko hainbat kide manifestazioan izango direla ziurtatu du, sindikatuak «espetxe politikan» aldaketak egin daitezela aldarrikatzen duelako, normalizazioa, bakegintza eta elkarbizitzarako bidean aurrera egin dadin.\nCNTk, berriz, Bilboko manifestazioarekin bat egin, eta bere militanteak parte hartzera deitzea erabaki du. «Espainiako Gobernuaren ekintza errepresibo honi aurre egiteko, preso guztien eskubideak aldarrikatzen ditugu, eta eskubide zibilen kontrako gehiegikeria berri honen biktimak berehala askatzeko exijitzen dugu».


Euskotrenek Donostiako Aste Nagusian zehar Lasarte-Donostia-Hendaia (Topoa) eta Zumaia-Donostia (Kosta) lineatan ohiko zerbitzua osatuko duten trenen zerbitzu berezia eskainiko du. Horren helburua herri hurbiletako biztanleek jaiak lasaiago goza dezaten da. Zerbitzu berezia abuztuaren 13tik 20ra bitartean izango da, biak barne, eta bertan gauero trenak sartuko dira.\nGoizez zerbitzua ohikoa izango da eta arratsaldez 15 eta 30 minutu arteko maiztasunak ezartzen dira ordutegi tartearen eta ibilbidearen arabera.\nAmara-Irun tartean ia arratsalde osoan zehar zerbitzua 15 minuturik behin izango da. Halere, 21:15etik 23:30era arte Amara-Hendaia tartean zerbitzurik ez da egongo egun horietarako Euskotrenen deitutako greba dela eta.\nArrazoi hori dela eta, 22:03tik, azken trena irtengo den ordua, 00:33ra arte, non tarte horretan zirkulazio berriro hasiko den, Hendaiatik Amarara ere ez da irteerarik egongo.\nGreba deialdiak Su Artifizialen ondorengo zerbitzuari ez dio eragingo. Hori dela eta, gau guztietan Amaratik Lasartera (23:43tik goizaldera) eta Hendaiara (23:30etik goizaldera arte) zenbait tren ibiliko dira. Ondorengo egunetako gauetan zerbitzu gehigarri berezia egongo da: 13an, 14an, 15ean eta 20an, izan ere egun hauetan jende gehien aurreikusten da.\nZumaia-Donostia: egun guztietan, Zumaiatik 21:30ean irtengo den tren berezi batek zirkulatuko du. Horrez gain, ondorengo orduetan egunero gaueko trenak: 0:00, 2:30, 3:30, 4:30 eta 6:30ean. Hilaren 13an, 14an, 19an eta 20an 1:00ean eta 5:30ean trenen zerbitzu gehigarria. Halaber abuztuaren 15ean, 16an, 17an eta 18an 6:00etan irteera bat egongo da.\nDonostia-Zumaia: 23:20an eta 23:50etik aurrera orduro 5:50era arte gaueko trenen zirkulazioa.\nIgorpen data: ostirala, 2016ko abuztuaren 12a


BOST MINUTUKO IKASTAROA: (e)nean / Kirmen Uribe / Imanol Epelde | Eskolaegunezegun\nBOST MINUTUKO IKASTAROA: (e)nean / Kirmen Uribe / Imanol Epelde\nPublicado el 16 enero, 2020 por txorbeltz\n(e)NEAN perpausen erabilera desegoki batzuk zuzentzen\nEstábamos llegando al puente, cuando (de pronto) vimos un incendio\nZubira iristen ari ginen, sute bat ikusi genuENEAN.\nBistakoa da ez dela NOIZ adierazi nahi, eta gaztelaniazko CUANDO berezi baten kalko okerra dela. Ustegabeko zerbait adierazi nahi da hor.\nHorrela eman dezakegu:\nZubira iristen ari ginen, eta (bat-batean,) sute bat ikusi genuen.\nZubira iristen ari ginela, (bat-batean,) sute bat ikusi genuen.\nZubira iristen ari ginela, hara non sute bat ikusten dugun.\nAlgo sabrá, cuando (=puesto que) ha hablado con tanta seguridad.\nZerbait jakingo du, halako ziurtasunez mintzatu dENEAN\nGaztelaniazko CUANDOk daukan zentzu berezia kalkatu nahi dugu, eta ez da egokia euskara zainduan. Kasu honetan ezin dugu ENEAN erabili, ez baitu denborazko baliorik.\nKausa kutsuko esanahia du perpaus horrek, eta bada molde egokirik hori adierazteko:\nZerbait jakingo du: (izan ere,) halako ziurtasunez mintzatu da.\nZerbait jakingo du: halako ziurtasunez mintzatu da (eta).\nZerbait jakingo du, (zeren) halako ziurtasunez mintzatu baita.\nZerbait jakingo du, halako ziurtasunez mintzatu da eta.\nHamazazpi segundo baino ez ditu igarotzen bisitariak koadro bati begira. Hamazazpi segundo batez beste. Horixe esan zigun Joan E. Goodman Metropolitan Museum of Art-eko gidak. Egina omen dute ikerketa. Hori da koadro bati eskaini ahal diogun astia gure garai ero hauetan.\nPentsatzen jarrita, poesiaren erritmoa guztiz bestelakoa da. Poesia da denbora gelditzea, poesia da begirada, poesia da desagertuko denari arreta jartzea. Anne Carson-ek idatzi zuen, “nire jarrera hauxe da: nahiz eta bizitza latza izan, benetan axola duena bizian zerbait garrantzitsua egitea da. Eta honek zerikusia dauka mundu fisikoarekin, gauzak begiratzearekin, elurra eta argia eta atearen usaina eta zure existentzia fenomenikoa osatzen duten objektu guztiak”. Inguruari begira egon, pentsatu gauza horiek hortxe egon direla aurretik, eta hor egongo direla beharbada, aurrerago.\n17 segundo / Kirmen Uribe\nBerrian Iñigo Astizek Kirmen Uriberi egindako elkarrizketa\nAsko dira gure esaera zaharren artean “andre” edo “ emakume” hitza bilatzeko jarrita sareko bildumetan aurkitzen diren astakeriak. Lotsagorritzekoak dira gehienak. Baina hor daude, hainbestetan harrotasunez ohoratzen dugun gure euskal memoria kolektiboaren erakusgarri (…)\n27 zapata. Imanol Epelde\nLGTBI fobiaren kontra nazioarteko eguna.\nEskolako kantaldia: kantuz kantu ibilbide gozoa.\ngaiak Elegir la categoría Antzerkia Baliabideak Elkarbizitza English posts Eskola 16/17 ikasturtea Eskola 17/18 ikasturtea Eskola 18/19 ikasturtea Eskola 19/20 ikasturtea Eskola 20/21 ikasturtea Eskola 21/22 ikasturtea etxeanegunezegun Euskal Eskola Publikoa Euskara kanpainak Euskararen eguna Gabonak 2014 Gabonak 2015 Gabonak 2016 Gabonak 2017 Gabonak 2018 Gabonak 2019 Gelaz gela Giza eskubideak Gizarte gaiak Haur Kantari Txapelketa Jolasak Kultur Astea 2016 Kultur Astea 2017 Kultur Astea 2018 Kultur astea 2019 kultur astea 2021 Kultur Astea 2022 kultura agenda Osasun eta kultur astea 15 Ospakizunak sailkatu gabekoa Txangoak Ziza lehiaketa Zure euskara hobetu Zuztarluze


Talde honek, argazkian ikus daiteken bezala, animalia ez-gizakiak erabiltzen ditu pertsonen entretenimendurako. Batez ere gazteenentzat dago zuzenduta; eta honen truke etekin ekonomikoa ateratzea du helburu nagusia.\nGorritiren ekitaldiaren zati bat, aurreko igandean Ibarran. Argazkia: Tolosaldea Antiespezista\n*Tolosaldea Antiespezista* taldeak hori salatzeko helburuarekin ekintza bat egitea erabaki zuen.Pankarta bat egin genuen: “GORRITI EZ ANIMALIAK ASKE” leloarekin. Pankarta jarri bezain laster, bertan zegoen harakin batek bortitzki hautsi eta kendu egin zigun. Gorritiko kideek baimenak eskatu zizkiguten pankarta ezartzeko eta gutako kide batek eskubidea genuela aipatu zion. Bertan geuden hiru kideok errespetuz aritu ginen gure aldarrikapen publikoa egiten.\nGorriti taldekoek, berriz, bertako aktibistak mehatxatzeaz gain, iraindu egin gintuzten.\nGertakari hau eta gero, atzoko ikuskizun espezista eta beraien jarrera errepresiboa salatzen dugula jakinarazi nahi dizuegu.Animalia ez-gizakiak ez daude ez gure kontsumorako, ezta gu entretenitzeko ere!\nHemendik, gure babes eta elkartasun osoa adierazi nahi diegu Tolosaldeko kideei. Gainera, gogoratu nahi dugu enpresa honek martxan jartzen duen ekitaldi espezista eta injustu hau urteak daramagula salatzen, eta honen inguruko argazki ikerketa publikoa dela edonork erabil dezan.\nMehatxu eta erasoekin isilduko gaituztela uste duten guzti horiei argi utzi nahi diegu: animaliak esplotatzen, erabiltzen eta iraintzen jarraitzen baduzue, berdin du jateko, janzteko edo dibertitzeko bada, aurrean izango gaituzue. Ez gaituzue isilduko.


Gaur arratsaldean Eibartarrak-ek logotipo berria aurkeztuko du Arrate Kultur Elkartean - etakitto.eus\nGaur arratsaldean Eibartarrak-ek logotipo berria aurkeztuko du Arrate Kultur Elkartean\nBadira 30 urte gure herriko futbol klub hori sortu zutela eta, bere sasoian batez ere emakumezkoen arloan eskuratutako lorpen handiez aparte, gaur egun bakarrik gizonezkoen taldeak dituen Eibartarrak-ek indartsu dihardu azken egoera berezi honi aurre egiten. Azken denboraldian ere sei talde osatu ditu klubak, harrobitik hasi eta Erregional mailako talderaino. Oraingoan logotipo berria aurkeztuko dute ordezkariek arratsaldeko 19:00etan Kultun hasiko den ekitaldian.\nJuventusen kolorearekin jarraituko dute, hau da, zuri-beltzarekin, eta letretan urrezko tonua ere erabili dute Nahia Ferrer diseinatzaileak eta Maitane Camposek: “Logoa inbertituz gero, Eibartarrak-en E nabari daiteke logo berrian”. Badute aurrera jarraitzeko kemenik hiru hamarkadaren ondoren.\n« Ikasleen ametsetako jolastokien maketak erakutsiko dituzte gaurtik aurrera Topalekuan Juan Antonio Mogel ikastolakoek Patxi Bisquert, aktorea: “Naturazko zinea gustatzen zait, artifizio gutxi duena, bihotzetara iristen dena” »


Kerman mintzalagun bila. Elkartzea da kontua\nKermanek eta bere lagunak afaria antolatu behar dute txoko batean, eta egin beharreko erosketen zerrenda egiten hasi dira. Egiturak: - Zehar galdera. - -xe atzizkiaren erabilera:*horixe egina dago / hori egina dago.\nKerman mintzalagun bila: Ezkongurasoak\nKermanek Aitziberren gurasoekin bazkalduko du lehen aldiz, eta horrek ilusio berezia egiten dio. Egiturak: - * Nik pertsonalki egingo dut bezalako esaldien partez, hobe nik neuk egingo dut bezalakoak erabiltzea. - Ez nahastu prestatu nahi dut eta prestatzea nahi dut .\nKerman mintzalagun bila: Lan-egutegia\nLankide guatiek opor eta jaiegunak eskatu behar dituzte, baina ez da hain erraza ados jartzea. - Kontuz hilabeteak deklinatzerakoan: *maiatzako / maiatzeko. - Aspaldian aditzondoarekin aspektu burutua: *aspaldian ez dela etorri / aspaldi ez da etorri.\nKerman mintzalagun bila: Esku-lanetan\nKermani lantokiko lagun ikusezina prestatzea egokitu zaio. Egiturak: - Behartu, kondenatu eta bultzatu beti zertara . - Edozer, hamaika, makina bat ... bezalako hitzekin beti mugagabea.\nKerman mintzalagun bila: Entzungailua\nKermanek entzungailu bat lortu du, eta espioi sartu da. Egiturak: - Bereizi bost egunean eta bost egunetan . - Zehar galderak.\nKerman mintzalagun bila. Kermanen zama\nErosketak egitetik dator Kerman, poltsak karga-karga eginda. Gainera arazoak ditu neurriak eta salbuespena adierazteko.\nKerman, mintzalagun bila: Arrantzan\nPartitiboa erabiltzean aditza singularrean erabiliko dugu: Guk ez dugu arrainik jaten. Besteek agindu digutena kontatzeko era honetako esaldiak erabili behar dira: Itsasok agindu du isilik egoteko\nKerman, mintzalagun bila: Kerman tranbian\nKerman eta bere lagunak Mikel Pabloren zain daude, baina ez da azaldu. Haren bila joatea erabaki dute eta tranbia hartzekotan dira.\nSongs - Jul 17, 2006 - 17477 Visits


Halloween Metal Fest jaialdiak ez du hutsik egin - Busturialdeko Hitza : Busturialdeko Hitza\nHalloween Metal Fest jaialdiak ez du hutsik egin\nThe Hammer Killers, The Wizards, Vita Imana eta Ktulu egon ziren Bermeoko Kafe Antzokiko agertoki gainean, eta 400 lagun inguru bertaratu ziren.\n400 lagun inguru batu ziren zapatuan Bermeoko Kafe Antzokian Halloween Metal Fest jaialdiaz gozatzeko. Spookypheria Productions elkarteko kideak “oso pozik” agertu dira, hamabigarrenean ere jaialdiak “ez duelako hutsik egin”.\nBermeoko Kafe Antzokiko giroa “oso polita” izan zela diote, eta kanpotik etorritako lagun asko egon zirela azaldu dute: “Askok data gordeta daukate, eta jakin badakigu herrian lo egiteko lekuak betete egon direla”. Jaialdira bertaratzen direnak “gustura” egoten dira, “bai ikusleak eta bai musika taldeetako kideak ere”; horregatik, askok buelta egiten dutela nabarmendu dute.\nThe Hammer Killers taldekoak agertoki gainean. Argazkilaria: Spookypheria Productions\nJaialdiari dagokionez, The Hammer Killers bermeotarrek, Bilboko The Wizards taldeak eta Madrildik etorritako Vita Imanak eskainitako kontzertuen kalitatea nabarmendu dute antolatzaileek. Bestalde, Ktulu talde katalanak eskainitako kontzertuaren amaieran, soinuak “apur bat huts egin zuen”, eta horren eraginez, kontzertua “zerbait ilundu” zen.\nKontzertuen osteko ohiko videojukeboxean, kontzertuetan baino jende gutxiago egon zen, “goizaldeko 03:45 inguru ziren eta kanpoan haize eta euri zebilen”.\nAtseden tarte bat hartzeko ordua daukate orain Spookypheriakoek: “Gauzak ondo ateratzen direnean, zaila izaten da hobetzea. Hala ere, beti dago zer hobetu eta zer ikasi“.


Mortxe – Saldise (1123) – Gailurra MT\nKontraste haundiko ibilbidea. Lehenengo zatia bide errazetatik doa Artetako iturbururaino. Bigarren zatia basatia da, Artazulgo ur-jauziaren ondotik pasa eta Aizpungo sakanan gora egiten du, bide aldapatsu eta ez oso zapalduetatik.\nAnotz herrian Arakil ibaia zeharkatzen du errepideak. Zubitik abiatuko gara, ibaia eskuinaldetik igotzen duen pista hartuta. Berehala, pista utzi eta PR-NA170 bideari jarraituko diogu. Bide errazetatik Ilzarbe, Ollo eta Arteta herriak lotuko ditugu, baita aintzineko gatzaga ere, Artetako iturburura iritsi arte.\nJarraian, Udarbe errekak ireki duen haitzarte estua igaro behar dugu Artazulgo ur-jauziaren oineraino; horretarako, ezinbestekoa da erreka harrotuta ez jaistea.\nUr-jauzia baino pixka bat beherago Aizpun sakanarantz sarbidea dugu. Hasieran oso aldapatsua eta gutxi zapalduta den bidexka batetik igo behar dugu, altuera hartzeko eta sakanako arrakala sahiesteko. Altuera hartuta bidexka leunagoa da , eta behin sakanaren gaina irabazita, basoan barrena jarraituko dugu, oso agerikoa ez den bidezidor batetik, Ulzurrun mendatea bilatzeko. Bertatik Mortxe mendia ikusten da jada, eta zelaietatik jarraitzen da gailurreraino (1123m).\nEkialdeko isuarialdetik jaisten da, lehenengo Saldise izeneko tontor txikitik pasatuz, eta gero, oso erosoa ez den eta Saldiseko ertza baino pixkat baxuago doan bidexkatik, Portutxabalgo pasabidea topatu arte (670m), beste isurialdera bueltatzeko. Baso bat zeharkatu ondoren, gutxi markatutako bidezidor bat bilatu behar dugu, mendilerroa iparraldetik inguratzen duena, eta Saldise herrirantz doana.\nHandik, PR-NA170 berriro jarraituz, hego-ekialderantz joko dugu, eta, ondoren, iparralderantz, Gazteluko mendi txikiaren ondotik igaroko gara. Mendi horrek gotorleku bat du gailurrean. Azkenik, bidexkak Udarbe ibaiaren gaineko zubira eramango gaitu, Arakil ibaiarekin bat egiten duen tokitik oso gertu, hori da ibilbidearen abiapuntua.\nEGURALDIAREN IRAGARPENA egunero gaurkoratuta.\nADI: eurite haundiak eta gero, edo ur-goraldi garaian ezin da Udarbe errekako haitzartea oinez igaro Artazul ur-jauzira iristeko, eta beraz, ezin da ibilbidea hemen deskribatuta dagoen bezala egin. Kasu horretan beste ibilbide bat egingo dugu.\n9:00 / NA-7020- Anotz -> Aparkalekua, Arakil ibaiaren zubiaren ondoan.\nArakil ibaiaren zubia.\nIbilbidea, zati batean, gutxi zapaldutako eta aldapatsua den bidezidorretik doa. Zati batzuetan orientazioa ez da erraza.\nsasoian egon behar da, 7 ordu ibiltzeko eta 1000 m desnibela gainditzeko.\nSasoi honetarako egokia diren mendiko arropak eta botak. Bastoiak gomendagarriak dira\nIzena ematean idatzi komentarioetan autoa eta zenbat plaza libre dituzun, edo autoa norbaitekin partekatzea adostu duzun. Kontaktuak partekatuko ditugu autoak betetzen saiatzeko. Bilbao-Irurtzun-Anotz 145 Km - 1:40 or.\ngailurra.mt@gmail.com (Mitxel / Carol)\n← Previous Post Lekitto- Nana (Natxitxu) Mendimartxa\nNext Post → Illaun (826m) + Sagardotegi


Euskal gaztaren topagunea bihurtuko da Idiazabal asteburuan. Noticias de Gipuzkoa\nEuskal gaztaren topagunea bihurtuko da Idiazabal asteburuan\nAurtengo omenduak Joseba Baez eta Olazagibel baserriko Arantxa Etxezarreta eta Bitoriano Urrestarazu izango dira\nM. Aranburu - 2018(e)ko maiatzaren 1a, asteartea - 06:04etan eguneratua\nEliza atzeko parkean hainbat postu jarri ziren iaz ere, eta jende asko inguratu zen Euskal Gaztaren azokara. (M.A.)\nidiazabal- Idiazabalek ezagun egiten dion produktuari, gaztari, eskainitako asteburu bete betea prestatu du larunbata eta igande honetarako. Horrela, iazko formatu berdinari eutsiz, Euskal Gaztaren Azokak hartuko du herria bihar eta etzi. Bertan, Idiazabal jatorri izendapeneko eta Ossau Iraty sormarkako gaztak aurkitzeko aukera egongo da azokan.\nIazko urtean egin zuten aldaketa eta azoka bi egunekoa izatera pasa zen. “Beti da arriskutsua aldaketak egitea, baina lehenengo proba aurreko urtean egin zen eta egun bateko jaitik bi eguneko azokara igaro ginen”, zehaztu du Ioritz Imaz, Idiazabalgo alkateak. Herri bezala apustua egin nahi zuen Idiazabalek eta jendearen erantzuna “oso ona” izan zela nabarmendu du Imazek. “Formatu berriarekin hasterako garaian, azoka bera birmoldatu dugu;adibidez, estetika, eremuak, antolaketa eta eskaintza. Modu honetan azokak egiteko modu berri bat ekarri da Idiazabalera”, zehaztu du.\nAzoka formatu berri honekin egokitzapen lan bat egin dute eta gaur egun herritarrek dituzten ohituretara egokitu da. Batetik, ordutegia moldatu egin dela azaldu dute, “gaur egun bisitariak ez direlako horren goiz ibiltzen”. Bestetik, eskaintza ere zabaldu egin dutela agertu dute eta besteak beste, jendeak esperientzia desberdinak probatu ditzakeela zehaztu dute: “Idiazabalera gertura-tzen denak gazta nola egiten ikusi eta ikasi ahalko du lehen pertsonan, artzainen bizia gertutik ezagutzeko aukera izango du eta ardien ile- mozketa nola izaten den ere ikusteko aukera izango dute”.\ngaztaren lanaAzokaren helburu nagusia Euskal Herriko artzainek egiten dituzten gaztak sustatzea da, baina era berean, gazta baten atzean dagoen lan guztia babestea eta balioan jartzea ere lortu nahi da. Azken finean, aurtengo negua gogorra izan da, eta maiatzaren 1ean Aralarko larreen irekierarekin batera, hainbat artzainek laster hartuko dute mendi eta larreetarako bidea. Horregatik, bihar eta etziko Gazta Azoka, denboraldi berriko “lehen azoka garrantzitsua” dela gogoratu dute antolatzaileek, izan ere, denboraldiko gazta berriak kontsumitzaileari aurkeztuko zaizkie eta erosle horiek artzainekin aurrez aurre hitz egin eta dituzten zalantzak plazara-tzeko aukera izango dute.\nOrdutegi eta kokapenei dagokionez, Pilarrenean jarriko da azoka iazko moduan. Bihar 11.00etan zabalduko ditu ateak, eta igandean, berriz, 10.00etan. Horrez gain, ordea, herriko beste hainbat guneetan ere jarriko dira postuak. Frontoi zaharrean, adibidez, egurrezko kasetak jarrita daude dagoeneko eta bertan hainbat produktu erosteko aukera egongo da. Plazan gazta egiten ikusteko aukera egongo da, Txomenane parkean gazta ketzen, eta Eliza atzeko artzainaren parkean hainbat produktoreen gaztak dastatzeko aukera egongo da.\nBetiko moduan, gazta txapelketa ere antolatu dute biharko. Azoka honetan epaileak herritarrak izaten dira, haiek aukeratzen dituzte irabazlea. Hala, dastaketa horretan parte hartu nahi duten guztiei gazta baloratzeko fitxa bat banatuko zaie. Txapelketako gaztak plazan egongo dira jarrita eta inguratzen direnek guztiak dastatu ondoren, gustukoen dituztenak puntuatu beharko dituzte. Eguerdian jakingo da aurtengo irabazleak zeintzuk izan diren.\nartzain omenduakOhiko dinamikari jarraituz, azokak omentzeko abagunea ere izaten du, baina aurtengoan bi izango dira herriaren babes eta errekonozimendua jasoko dutenak. Alde batetik, Arimasagasti gaztandegiko Joseba Baez ar-tzain gaztea omenduko da. Gogoan izan behar da Baezek behi esnearekin egiten zituela gaztak, baina duela hilabete batzuk alergia baten ondorioz, ogibidea albo batera utzi behar izan duela eta oraindik ere osatzen ari dela. Hala, orain arte egindako lan ona eskertuko dio herriak Baezeri. Bestetik, herrian ezagunak diren Olazagibel baserriko Arantxa Etxezarreta eta Bitoriano Urrestarazu omenduko dituzte. Etxezarreta Segurako Madalena baserrian jaio bazen ere, udak Urbian pasatzen zituen eta neguak Bizkaiako Mendata herrian. 22 urterekin ezkondu zen Urrestarazurekin. Azken hau, bestalde, jaiotetxean bizi izan da betidanik.\nElkarrekin eraman dute Olazagibel baserriko proiektua eta esne-salmenta dute baserriko oinarri. Kaiku kooperatibari saltzen diote behi esnea, eta ardi-esnea Nafarroako Dorrea gaztandegikoei. Modu honetan, urte guzti hauetan egin duten lana ikusarazi eta eskertuko die Idiazabalgo Udalak.


Aurtengo udaberrian ordaindu txartelarekin eta irabazi iPad Mini bat - Ba da beste modu bat | Laboral Kutxa Blog\nUdaberrian kalera irteteko gogo handiagoa izaten duzu? Goizez jaikitzea ere errazagoa izaten da, lehen orduko eguzkiaren argia ikusteak ematen duen energia dela eta. Zuentzat askorentzat armairuko arropak berritzeko, berritze-proiektu txikiren bat gauzatzeko, etxea dekoratzeko edo ihesaldi txikiren bat egiteko garairik onena izango da beharbada. Eta horretarako, ez daude LABORAL Kutxaren txartelak bezalakorik. Gainera, udaberri honetan opari eta guzti datoz.\niPad Mini baten zozketa\nEkainaren 10era arte, gure LABORAL Kutxa txartelekin ordaintzen duzun bakoitzean iPad Mini baten zozketan parte hartuko duzu. Bai, oso erraza da. Ekainaren 10ean horrelako 100 gailu zozketatuko ditugu, eta zure izena sarituen artean badago, tableta zoragarri horietako bat helaraziko dizugu. Erraza, ezta? Zure txartela erabili eta hark eskaintzen dizkizun abantailez gozatu besterik ez duzu egin behar.\nLABORAL Kutxako txartelen abantailak\nLABORAL Kutxa txartelek ordaintzeko erraztasuna eta erosotasuna eskaintzen dizkizute erosketa guztietan, baina baita beste hainbat abantaila ere…\nOrdaintzeko malgutasuna: aukeratu momentu bakoitzean gehien komeni zaizun modua eta aldatu nahi duzunean.\nErosketa geroratua. 100 eurotik gorako edozein erosketa aukeratu eta 3, 6, 9 edo 12 hilabete geroratu ahal izango duzu.\nZure gastuen kontrola, zuk finkatutako mugarekin.\nOrdainketa bakarra, zure eragiketa guztien xehetasunarekin. Zure erosketa guztiak laburpen bakar batean.\nIstripu-asegurua eta iruzurrezko erabileraren aurkakoa barne.\nTravel puntuak: fakturatutako 20 euro bakoitzeko puntu 1 lortuko duzu.\nZerbitzu gehiago: txarteleko kreditu erabilgarria kontura eramatea saldoa handitzeko, edo alderantziz.\nZozketaren oinarriak gure web-orrian kontsulta ditzakezu.\nUdaberri honetan… erosi eta irabazi!


Euskal AEko merkataritzako sektorea %36,9 hazi zen 2000-2005 bosturtekoan\nHomeGaiakMerkataritza eta konponketaren InkestaPrentsa Oharrak Euskal AEko merkataritzako...\nMERKATARITZAREN ETA KONPONKETAREN INKESTA 2005\nSektoreko enpleguak %17ko hazkundea izan zuen bosturtekoan\nMerkataritzako sektorea ondoko azpisektoreek osatzen dute: handizkako merkataritza, txikizkako merkataritza, eta autoen salmenta eta konponketa. Sektoreak, 2000-2005 bosturtekoan %36,9ko hazkunde nominala izan zuen, ekonomiak bere osotasunean sortutako BEG (%36,1) baino zortzi hamarren gehiago. Euskal AEko BPGra egindako ekarpena %11 izan zen, 2000.ean izan zena (%9,9) baino puntu bat gehiago\nMerkataritzako sektorean okupatutako pertsonala ere ekonomiako guztizkoaren gainetik hazi da bosturteko honetan. Enplegua, oro har, %12,1ean hazi zen; berriz, merkataritzako sektorean %17koa izan zen hazkundea, enplegatuak 132.396 izatera iritsi zirelarik, lan merkatuaren guztizko okupazioaren %13,9.\nMerkataritzako sektoreak Euskal AEko BPGari egindako ekarpena\nTxikizkako merkataritzan, 2000-2005 bosturtekoan %37,6koa izan zen hazkundea, eta bertan enplegatutako pertsonalaren bilakaera-tasa %16,6 izan zen.\nBEGaren hazkunderik handiena handizkako merkataritzaren azpisektorean gertatu zen, %39,0, pertsonala %21,4 hazi zelarik.\nAuto salmenta eta konponketan %27,9koa izan da produktu hazkundea eta pertsonala %8,2 hazi da.\nHandizkako merkataritza gehiago hazi bada ere, txikizkakoak jarraitu zuen izaten merkataritzako sektorearen aberastasun sortzailerik handiena 2005ean, %44,6; handizkakoak %43,2 ekarri zuen eta auto salmenta eta konponketak %12,3.\nMerkataritza sektorearen enplegua honela banatu zen: %57,2 txikizkakoan aritu zen lanean; %31,4 handizkakoan eta gainerako %11,4a auto salmenta eta konponketan.\nSalmenta garbiek %28,2ko hazkundea izan dute bosturtekoan; nabarmentzekoa da txikizkako merkataritzaren hazkundea, %37,8. Auto salmenta eta konponketaren eta handizkako merkataritzaren hazkundeak txikiagoak izan dira, %27,2 eta %23,2 hurrenez hurren.\nMarjina komertzialak bi puntu irabazi ditu handizkako merkataritzan eta bat txikizkakoan, aldaketarik izan ez delarik auto salmenta eta konponketan.\nMerkataritzako sektorearen pertsonal gastuak %45,5 hazi ziren 2000-2005 bosturtekoan; bai handizkakoan, bai txikizkakoan %48,7koa izan zen hazkundea, eta auto salmenta eta konponketan %27,3koa.\nEnpresako soberakin gordinaren hazkundea %27,8 izan zen; txikizkakoan %26,1, handizkakoan %29,3 eta auto salmenta eta konponketan %28,9.\nMerkataritza eta konponketaren aldagai nagusiak 2005. Euroak milakotan.\nAztertutako bosturtekoan zerga aurreko emaitzek %48,7ko hazkundea izan zuten merkataritzako sektorean oro har; handizkakoan %78,8ka izan zen hazkunde-tasa, %26,6koa auto salmenta eta konponketan eta %26,0koa txikizkakoan.\nCash flowa (emaitzak gehi amortizazioak) %49,4ko hazkundea izan zuen bosturtekoan merkataritzako sektorean oro har; handizkakoan %76,1, %29,6 txikizkakoan eta %29,9 auto salmenta eta konponketan.\nHerrialdeka, Bizkaiak Balio Erantsi Gordinaren %53,0 dakar; Gipuzkoak % 31,5 eta Arabak %15,5.\nHerrialde bakoitzaren barruan nabarmentzekoak dira, batetik, Arabako BEGaren %46,7 handizkako merkataritzak dakarrela, eta, bestetik, Bizkaikoaren %45,7 txikizkakoak. Gipuzkoan herrialdearen guztizkoaren %15,0 auto salmenta eta konponketa dakar, hau ere nabarmentzekoa delarik.\nHerrialdeen ekarpena merkataritzako BEG ari\nHarremanetarako pertsona: Aitor Oleaga\nTel.::+34-945-01 75 09 Faxa::+34-945-01 75 01\nENCUESTA DE COMERCIO Y REPARACIÓN 2005


106. atala: Poz eta negar iturri. Egilea(k) , GOENKALE. Goenkale, Euskal Irrati Telebista 2012 (1)\nKARLOSek su gainetik hartu kafeontzia eta gero bi katilu eta mahaira. Bitartean;\n110. Street-eko geltokia. Egilea(k) ZABALETA URKIOLA, Iñaki. , ELKAR 2009 (2)\n...zurtsuak goratu zituen eta burua alderatu. Isilunean kafeontzia hartu eta zurrupada bat kendu zion. Oraindik ere pentsatzea...\nEta kafea beti prest, bero edukitzen duen kafeontzi elektriko batetik bi kikara bete zituen.\n140. atala: Amaren aitormena. Egilea(k) , GOENKALE. Goenkale, Euskal Irrati Telebista 2011 (4)\nKEVINek bota du kafea edalontzian eta kafeontzia uztearekin bat:\n...>EIDER sukaldean dabil kafesne bat prestatzen. Hartu kafeontzia eta kafea edalontzira bota bitartean esan testua;\n...>EIDER sukaldean dabil kafesne bat prestatzen. Hartu kafeontzia eta kafea edalontzira bota bitartean esan testoa;\nTxertatu KEVINek bota du kafea edalontzian eta kafeontzia uztearekin bat:\n27. atala: Hil artean, bizi . Egilea(k) , GOENKALE. Goenkale, Euskal Irrati Telebista 2012 (2)\n... behera dator. Tentsioa. Mahaian gosaritarako gauzak; kafeontzia, madalenaren bat, laranja zukua.\nIBON:Ezta hori! Kevinek kafeontzia bota du eta ia-ia etxetik bidali nau...\n63. atala: Akabo engainuak. Egilea(k) , GOENKALE. Goenkale, Euskal Irrati Telebista 2011 (1)\n...AS.-(disimulatu beharra dauka eta ondoan daukan kafeontzia hartzen du eskuan, eta hura seinalatuz:) Kafe bat hartzera ...\nDenon mesedetarako kontsumo-plegua. Egilea(k) CONSUMER. Consumer, Eroski S. Coop. 2006 (1)\nEskulanak, egur tailatua, kafeontziak, mantelak, diru-zoroak, zetazko zapiak, poltsak, nekazaritz...\nEz zen diruagatik. Egilea(k) JAKA GARCIA, Ana. , ELKAR 2014 (1)\n...tzuk biltzen, eguneko lehenengo droga emango dizun kafeontzi zahar bat berotuko duen gasa ordaindu ahal izateko.\nHirugarren gizona. Egilea(k) GREENE, Graham. , ELKAR 2017 (1)\nAlasa bat kafe katiluz betea; kafeontzi bat lurrina zeriola; emazteki aurpegi bat irribarre zuriare...\nIkonoa itzali da, makinak ez. Egilea(k) SENAR, Joxerra. Berria, Euskal Editorea SM 2013 (2)\n...ntxak, xurgagailuak, lurrun ontziak, zukugailuak eta kafeontziak egiten dituzte. Alor horretan, ez da euskal enpresa bakarra...\n...a. Oñatin sortutako San Ignacio enpresak ere sukalderako kafeontzi eta gailu ugari ekoizten ditu. 3 . Solac-CegasaSolac ere Ei...\nKafe beltza. Egilea(k) GARIKANO, Antton. ETB dokumentalak, Euskal Irrati Telebista 2011 (1)\nkafea. Su txiki batean irakinarazi zion, kafeontzi batean. Munduko\nKafea: ohituren lurrina. Egilea(k) CONSUMER. Consumer, Eroski S. Coop. 2017 (1)\n...o, kafe erraldoi bat prestatzen da altzairuzko kafeontzietan, zeinak hermetikoki itxita egoten diren lurrinak ez galtzek...\nLekukotasuna. Egilea(k) ZALDUA GONZALEZ, Iban. Berria, Euskal Editorea SM 2014 (1)\n...alako batean, ordu erdiz edo begiratzen neraman kafeontzia desagerrarazi nuen, bertan geundenon guztien begien aurrean...\nOrube abandonatuak. Egilea(k) KAMIO, Garazi. , ELKAR 2014 (1)\n...oriarik nahi al duzu? -galdetu dio Elenak, kafeontzia eskutan duela.\nPiztiaren begiak. Egilea(k) LADRON ARANA, Alberto. , ELKAR 2012 (1)\n...ltza erabili behar zuela aseguru etxeak bidalitako kafeontzi gorri harekin. Batzuetan bizitza krudela zen. Lepo mindua i...\nSei depilagailu elektrikoak, banan-banan. Egilea(k) CONSUMER. Consumer, Eroski S. Coop. 2002 (2)\n...-agiriak zuzenak badira ere, akats bat daukate, kafeontzi batekoak direla baitiote bertan.\n...urratzen dute Philips markako laginen berme-agiriek kafeontzi batekoak direla diote, ez depilagailukoak.\nZer barkaturik ez. Egilea(k) LADRON ARANA, Alberto. , ELKAR 2011 (2)\n...ildu zion Lucíari, dar-dar batean baitzegoen. Kafeontzia zaintzeko aitzakian, Mikelek bainugelako eskuoihalak aldatu...\n...hasperen egin eta sukaldera joan zen. Kafeontzia hornitu eta sutan jarri zuen. Egongelara itzuli eta berogai...


Jeltzaleen sindromea | Politika | Berria\nEusko Legebiltzarrerako hauteskundeak. ZIRRI-ZARRA\nCastillo Suarez - Idazlea\n2016ko irailak 24\nMaider Beloki Unzuren fana naiz. Legegintzaldi honek eman duen zinegotzi onenetakoa iruditzen zait» Nik esan nuen hori lehengoan. Lagun artean ginen. Nafarroako aldaketaz ari ginen. Udaletan nabari dela batik bat, Nafarroako Gobernuan ez horrenbeste. Iruñeko Udalekoa dela aldaketa nabarmenetakoa. Eta orduan atera zen Belokiren jarduna. Lagunek ez zekiten Eusko Alkartasunako kidea zela. «Jeltzaleen sindromeak jota gaude, EH Bildu eta ezker abertzalea berdintzen ari gara», esan nien.\nIñaki Petxarromanek Eusko Alkartasunaren ondarea aipatu du egunkari honetan berriki Iñaki Anasagasti eta Rafa Larreinaren arteko elkarrizketaren harira. Ondare hori disolbatu egiten da EH Bildun. Egia da EA botoak eta indarra galtzen joan den alderdia dela, baina iruditzen zait haren balioak balioetsi beharrekoak diela. Arnaldoren lantaldea aurkeztu dutenean esate baterako, Esther Larrañagaren kasuan bakarrik aipatu dute espresuki Eusko Alkartasunakoa dela. Nafarroan oso garbi ikusten dut alderdi horren zubi-lana(ren beharra). Ausartuko nintzateke gauza bera esatera EAEri buruz.\nNafarroan hauteskundeak egon direnean ongi argi adierazi dute EH Bilduko zerrendako kide bakoitza zein alderdik izendatu duen ?egia esan, ez du EH Bilduk egiten hori, zenbait hedabidek baizik?. EAEn, ordea, ez da hori gertatzen: lausoagoak dira zerrendak. Niri gehiago gustatzen zait jakitea nondik heldu den bakoitza. Non bukatuko duen beste gauza bat da. Anasagastik esan zuen bezala, «politikan ezer ez da betiko».


Manchester Cityk Lillo fitxatu du Guardiolaren laguntzaile izateko\nKlubak ofizial egin du euskal teknikariaren fitxaketa. Juanma Lillok zuzendu duen azken taldea, Qingdao Huanghai, Txinako Bigarren Mailako txapelduna izan da, eta taldea Superligara igotzea lortu du.\nJuanma Lillo eta Pep Guardiola Almería-Bartzelona partida baten. Artxiboko irudia. Argazkia: EFE\nAndaluziak 2. Mailara igotzeko partidak hartuko ditu\n"Jendea tabernetan badago, zergatik ez futbol-zelaietan?"\nManchester Cityk Juanma Lillo fitxatu du Pep Guardiolaren laguntzailea izateko. Klubak astearte honetan egin du ofizial tolosarraren fitxaketa. Lillo Txinako Qingdao Huanghai taldea zuzentzetik dator, Bigarren Mailako txapelduna izan da eta taldea Superligara (Lehen Maila) igotzea lortu du.\n"Oso pozik nago Manchester Cityko talde teknikoko kidea naizelako. Pepekin dudan harremana duela aspalditik dator, eta pozarren nago talde bikain honetara natorrelako", esan du Lillok.\n"Azken urte hauetan, Manchester Cityk titulu asko irabazi ditu, eta joko bikaina azaldu du, klub honetaz eta bere entrenatzaileaz itxaroten dena betez. Plazera da talde honetako kide izatea, eta laguntzea espero dut", gaineratu du tolosarrak.\nEntrenatzaile gisa, Vissel Kobe, Atletico Nacional, Millonarios, Reala, Almeria, Zaragoza eta Tenerife taldeak zuzendu ditu Lillok, eta bigarren entrenatzaile kargua izan zuen Sevillan eta Txileko selekzioan.\nManchester City Premier Leagueko bigarren postuan dago, eta 2019-2020 denboraldian Ligako Kopa irabazi du. Gainera, Cityk FA Cupeko final-laurdenak jokatu behar ditu, baita Txapeldunen Ligako final-laurdenetako itzuliko neurketa ere, Real Madrilen aurka (aldeko 1-2ko emaitza du).


"Berdintasun foro hori sortzeko, edo behintzat hitz egiten hasteko izango da" - Albisteak - Bidania-goiatz\n"Berdintasun foro hori sortzeko, edo behintzat hitz egiten hasteko izango da"\nMiren Aranguren Emagin elkarteko kidea da, eta Saiaz Mankomunitatearekin lanean ari da II. Berdintasun Plana egiten.\nHasteko, I. Berdintasun Planaren ebaluazioa egin duzue. Zer jaso duzue?\nIaz egin genuen ebaluazio kualitatibo bat, eta horretarako bertan parte zuten emakumeekin hitz egin dugu, talde eztabaida eta elkarrizketa sakonak edukiz. Hortik ondorio batzuk atera genituen. Txostena nahiko potoloa bada ere, indargune batzuk topatu genituen. 2011n, berdintasun plana hastean babes instituzionala izan zuen, eta horren bueltan babes handia sortu zen, mankomunitatea osatzen duten lau udalerrietan. Berdinbidean programak ere iruditu zaigu alde jokatu zuela. Hau, aldundiak herri txikietarako martxan jartzen duen lan plangintza da, eta horrek Saiaz mankomunitatean egin nahi zen ibilbidea babestu zuen. Herri ezberdin, baina mankomunitate bat eraikita izateak ere uste dugu lagundu zuela berdintasun planaren zenbait egitasmo aurrera eramaten.\nUrte guzti horietan aldaketarik eman da?\nNahiko orokorra eta oso ohikoa da Euskal Herrian genero rolak oso markatuak egotea, eta baita eremu publikoa eta pribatuaren artean sekulako aldea egotea ere; hori topatu genuen. Baina egia da berdintasun plana martxan jarri zenetik emakumeen ahalduntzea eta balio batzuen aldaketa sustatu dela.\nZertan esan daiteke?\nEz ziren emakumeak jai batzordean ikusten edo herrietako ordezkaritza politikoan, eta urteetan garatu den ahalduntze ildoari esker, gaur egun, nagusi dira udalerri askotako eremu publikoari lotutako egitasmoetan. Egia da, ez dela berdina gertatu eremu pribatuari dagokionean. Etxeko eta zaintza lanei dagokionean, emakumeek, oraindik orain, presentzia handia dute. Ez gizonen, ez eta emakumeen aldetik ere, ez da aldatu. Ondorio orokor moduan esan daiteke. Erantzunkidetasuna oraindik erronka handia da Saiazen. Bestetik, emakumeen aurkako indarkeria guretzat ezustekoa izan zen, oraindik ere, nola kokatzen zen kanpo eragin moduan. Tabu izaera badu, eta bertan gertatzen ez den moduan kokatzen da. Indarkeriak adierazpen asko dituela ulertu behar dugu, eta eremu askotan ematen dela.\nGaur egun, zertan ari zarete?\nBerdintasun plana babes sare batean eta jende askoren borondatean sostengatu zen, eta hori guztia egituratzeko premia badago. Uste dugu bultzada handia emango liokeela foro feminista bat, emakumeen mahai bat edo kontseilu baten sorrerak, bai zeharlerrotasunari eta baita herrietan eragiteko gaitasunari ere. Mankomunitate guztiko emakumeak bilduko lituzkeen gune bat, alegia, eta hori da orain abiatuko dugun prozesuaren helburuetako bat.\nGuk prozesua lagunduko dugu. Gure funtzioa da bertakoen iritziak jaso, horiek sistematizatu, eta haien beharrei eta desioei izaera tekniko eta politiko bat ematea. Horretarako fase ezberdinak planteatu ditugu. Hasteko, herrietako ordezkari politiko eta teknikoekin lan bat egingo dugu beraien premiak jasotzeko, eta beste fase batean, berdintasun foro horren sorrera eta parte hartze prozesua abiatuko ditugu. Gure helburua erantzunkidetasuna, emakumeen ahalduntzea eta balio berriak, eta baita indarkeria eta baita gobernantzari lotutako gaiak ere lantzea da, talde bat sortzeko helburuarekin. Eta bukatzeko hirugarren fasean jasotako guztia txosten batean jasoko dugu berdintasun estrategiaren bideorri bilakatzeko. Oso borondate ona dago udalerrietan eta horrek asko erraztuko du gure lana.\nHilaren 22an emakumeei begirako hitzordua jarri duzue.\nBerdintasun foro hori sortzeko, edo behintzat hitz egiten hasteko izango da; Saiaz mankomunitatean berdintasunarekin lotuta emakumeek ikusten dituzten beharrak jasotzeko. Hiru saio egingo ditugu hasiera batean, eta 22an izango da lehenengoa.


Orriak margotu iratxoak eta maitagarriak inprimatu eta kolore librean\nIratxoak eta maitagarriak orriak\nEgin zure maitagarrien kapela!\nTxikiak liluratzen ditu iratxoen eta maitagarriak baino. Gainera, helduok ere ezin dezakegu izaki mitiko horien kautotasuna baztertu.\nMargotu orriak maitagarriak eta iratxoak\nArrazoi nahikoa da gure kategoriako koloretako orriak maitagarriak eta iratxoak eskaintzeko. Arakatu gure doako koloreen bildumaren bidez. Kontutan izan aparteko kategoria hortz maitagarria. Estekan klik eginez gero, iratxo eta maitagarriak margotzeko orria irekitzen da.\nElfek flauta jotzen du\nElfo lore gainean\nIratxoak / maitagarriak mandala\nKolore egiteko maitagarrien cute\nElfo txikia basoan\nMaitagarri / iratxo\nElven langileak / maitagarrien langileak\nIratxo / maitagarria\nGau on maitagarri\nMaitagarri bat unikornioarekin\nMaitagarria eta gaztelua\nMaitagarrien eserlekuko kuxina\nMaitagarria euli agarikoarekin\nGuraizeak eta kola pare bat, hari bat, zulagailu bat, arkatza eta gomazko banda bat behar dituzu, baita kartoi orri bat eta krepe papera ere hiru kolore desberdinetan.\nLehenik kartoizko orria hartu (nahi duzun maitagarrien kapelaren kolorearekin bat etorri beharko luke) eta horizontalean ezarri zure aurrean. Berrogei zentimetro inguruko hari bat arkatzari lotuta dago. Ondoren, jarri arkatzaren punta goiko ezkerreko izkinaren azpitik hamabi edo hamalau zentimetroetara. Haria estutu eta behatzarekin mantentzen da beheko ezkerreko izkinan. Orain marraztu zirkulu laurden bat eta moztu maitagarrien txapela tinked edo marraztuta.\nEskulanak egin eta apaindu!\nKartoia moztu ondoren, eskolako poltsa bat bezala bildu eta itsatsi egiten da. Goialdean zulo txiki bat egon daiteke. Jakina, norberaren kapelaren beheko partea irekiak haurraren buruaren tamainarekin bat etorri behar du. Eustea bermatuko omen duen banda elastikoa lotzeko, bi zulo egiten dira poltsaren alde irekiaren ezkerraldean eta eskuinean. Hau hobeto funtzionatzen du zulagailuarekin.\nHurrengo urrats gisa, hiru krepe zinta itsatsita daude goialdean eta krepe txirikorda bat txirikordatzen da horietatik. Hau apur bat leundu eta txanoaren beheko ertzean itsatsita dago. Krepe zerrenden zabalerak bi zentimetro ingurukoa izan behar du. Bukaeran, edozein luzeratako hiru krepezko zinta txanoaren goialdetik atera eta barrualdean itsatsita daude - norberak egindako maitagarrien kapela amaitu da! Nahi izanez gero, krepe paper apur bat xehatu eta kapelean itsatsi dezakezu. Noski, beste osagarri batzuekin ere apaindu daiteke. Aholku txiki bat: aukeratu kolore ilunak sorgin kapel batentzat!\nOrrialde margotu iratxoak eta maitagarriak\nKoloreztatzen orria maitagarriak eta iratxoak